Miroslav Lazanski: Dolazak S-400 u Srbiju je senzacionalna vest! | Vestinet.rs\nPočetna POGLEDI\tMiroslav Lazanski: Dolazak S-400 u Srbiju je senzacionalna vest!\nNajmoćniji raketni sistem na svetu ruski S-400 i PVO kompleks ‘pancir S’ stigli su konačno u Srbiju! Rusko oružje kome na celom svetu nema premca prebačeno je u našu zemlju specijalnim transportnim avionom koji je u noći između srede i četvrtka oko 00.30 sleteo na vojni aerodrom u Batajnici.\nOvo je prvi put da je S-400 razmešten bilo gde na teritoriji Evrope van Rusije i Belorusije, a raketni sistem učestvovaće danas u srpsko-ruskoj vojnoj vežbi ‘Slovenski štit’ na aerodromu u Batajnici. Sa S-400 u Srbiju je prebačen i raketni sistem ‘pancir S’, koji će ostati u sastavu Vojske Srbije! ‘Pancir S‘ važi za jedan od najubojitijih PVO sistema na planeti i naročito se efikasnim pokazao u ratu u Siriji.\nKako je juče i zvanično potvrđeno, jedan divizion sistema S-400, kao i kompletan raketni štit ‘pancir S’, u Srbiju su stigli na združenu taktičku vežbu sa bojevim gađanjem raketnih jedinica PVO Vojske Srbije i Vazdušno-kosmičkih snaga Ruske Federacije.\n„Divizion S-400 i baterija ‘pancir S’ prebačeni su u Srbiju, gde će prvi put učestvovati u okviru obuke u inostranstvu“, saopštili su iz Ministarstva odbrane Rusije.\nKako nam je potvrđeno na više najviših adresa, ‘pancir S’ će trajno ostati u Srbiji, kako je šef Kremlja i obećao predsedniku Srbije Aleksandru Vučiću tokom svoje posete Beogradu početkom ove godine. Srbija će tako postati jedina zemlja na Balkanu koja poseduje ovaj tip ruskog naoružanja. Reč je o pokretnom i izuzetno efikasnom sredstvu srednjeg dometa, piše Informer.\nIpak, najveća senzacija o kojoj su juče izvestili svi svetski mediji jeste dolazak sistema S-400 u našu zemlju. ‘Putinovo čedo’, kako ga nazivaju američki mediji, poseduju samo četiri zemlje na svetu – Rusija, Belorusija, Turska i Kina, a brojne su zemlje koje su pokazale interesovanje za njegovu nabavku.\nS-400 svojim karakteristikama nadilazi sve postojeće sisteme, može da presretne sve tipove modernih raketa, aviona, kao i bilo kakav drugi projektil. Radarski može da uoči metu na gotovo 600 kilometara, da je gađa na razdaljini od 400 kilometara i da istovremeno lansira 36 projektila na željene ciljeve. Pouzdanost pogađanja i rušenja ciljeva je 99,8%! Ukratko, to je jedan nepogrešivi sistem koji ima moć da locira, prati i obori bilo koju letelicu ili projektil u velikom radijusu. Iznad svega, ovaj sistem je najveći garant mira i stabilnosti bilo koje zemlje, jer nikome ne bi palo na pamet da napadne zemlju koja ga poseduje!\nČinjenice o ‘S-400’\nMoćni S-400 dopremljen je u našu zemlju velikim transportnim avionom „an-124 ruslan“ ruskih vazdušno-kosmičkih snaga. Srpski vojnici su već sredinom septembra imali prilike da se upoznaju s ovim sistemom, i to tokom prve faze zajedničke vežbe ‘Slovenski štit‘ u Astrahanskoj oblasti u Rusiji, a sada će saradnju nastaviti u Srbiji, na vojnom aerodromu u Batajnici i na poligonu Pasuljanske livade.\n– ‘Pancir S’ smo naručili, videću ga u subotu, a S-400 ću videti u petak na vežbi „Slovenski štit“ – rekao je Vučić.\n– Dolazak S-400 u Srbiju je senzacionalna vest i pokazuje veliko poverenje koje Rusi imaju prema našoj zemlji, jer znamo da ovaj sistem nipošto nije dostupan svima. To je stvar neposrednog dogovora predsednika Vučića i Putina, do kog je došlo početkom ove godine. S-400 je vrhunski PVO sistem koji je u toj kategoriji nešto najbolje što danas može da se nađe na svetu. On otkriva ciljeve na 600 kilometara, a može precizno da gađa mete na više od 250 kilometara. Sa najnovijim projektilima i do 400 kilometara. I to ne da gađa samo avione, već i balističke rakete i sve druge projektile. Njegov dolazak u Srbiju je dokaz odlične vojne saradnje između Srbije i Rusije. Važno je naglasiti da je reč o odbrambenom sistemu koji ne služi za napad na bilo koga. U tom kontekstu, niko nema pravo da zameri Srbiji zbog ove saradnje – napominje naš sagovornik.\nMnogi se raspituju…\n– Dolazak sistema S-400 u Srbiju dočekan je s velikom pažnjom. Pojedine diplomate iz nama susednih zemalja pokazale su pojačanu znatiželju ovim povodom, a ima i onih koji su nam uputili čestitke. Ova vest je držana pod embargom do poslednjeg trenutka i mnoge zapadne diplomate i vojni atašei nisu imali pojma šta se dešava – navodi Lazanski.\n– Učešće na ovakvoj vežbi omogućiće unapređenje ranije stečenih znanja i iskustava na polju protivvazdušne odbrane, ali i povećati nivo interoperabilnosti sa pripadnicima ruske armije – zaključuje Radulović.\nAleksandar VučićMiroslav LazanskiPancir-Sraketni sistemS-400Slovenski štitvojna vežba\nGeneral-major Sergej Lipovoj: „Srbija je pod ruskom zaštitom“


Paraćin se vraća u normalu\nNaš grad se polako oporavlja od ogromne štete koja je nastala poplavom. Procenu štete vrše stručnjaci, a prve preliminarne procene su ogromne, i teško će se doći do sredstava da se sve sanira, s obzirom na to da su ljudi ostali bez domova, useva i prinosa koje su očekivali ove godine. I ako su donacije stizale sa svih strana, teško se mogu podmiriti sve potrebe svih građana kojima je poplava nanela veliku štetu.\nKako je većina volontera krenula ponovo u školu, radna snaga je smanjena, pa je i dalje potrebna pomoć u ljudstvu. Ono što je loše je da svako gleda da prigrabi korist za sebe, pa su se tako pojavili razni lažni pomoćnici, koji napaćenom narodu nude sve i svašta, lažni procenjivači štete, koji popisuju ono što su osobe zadužene za to već uradile...\nDobre stvari su da se polako sve vraća u normalu. Održana je 13. po redu majska izložba fotografija u galeriji kulturnog centra, u subotu 7. Juna, u okviru Noći muzeja, koji je trebao da se širom Srbiji održi 17. Maja. Izložba je organizovana od strane Foto kino kluba Paraćin, i s obzirom na okolnosti učesnici su prezadovoljni posetom. Učesnici su govorili o fotografijama koje su izložene, ali i o onim koje su nastale dok je Paraćin bio pod vodom, a koje su se društvenim mrežama veoma brzo širile, i prikazivale nastalu situaciju i stanje u gradu. Foto kino klub Paraćin je od strane Foto saveza Srbije, proglašen za najbolji klub u 2013. godini, a Bojan Petrović Bokac proglašen za najboljeg autora u toj godini, za celu Srbiju. Bojan je najavio izložbu koja će se održati 1. Septembra u Kulturnom centru Paraćin.\nU četvrtak 12. Juna će se održati književna sedeljka, književnog kluba Mirko Banjević, gde će autori predstaviti svoje radove.\nZa sredu 18. Jun je najavljen humanitarni koncert koji će se održati na Prestižu, a nastupiće bendovi SARS, KREATIVNA ZONA, ALIAS, ŽBUNT, FANI BEND, BOLESNA ŠTENAD, SHARKS, SNAKES & PLANES. Cena ulaznice je 100 dinara, i sav prihod od ulaznica će se direktno uplatiti na račun Crvenog krsta Paraćin kao pomoć poplavljenom stanovništu.\nNaš grad je nakon poplava, posetio ministar Vanja Udovičić, Velimir Ilić, kao i aktuelni predsednik Srbije Tomislav Nikolić, koji su doneli pomoć i razgovarali sa predsednikom opštine Sašom Paunovićem.\nOno što je potrebno u cilju sprečavanja mogućih poplava u Paraćinu, ukoliko se ponove količine padavina od 15. maja, paraćinska lokalna samouprava će pokušati da mnogo toga izgura sama, jer se, poučena iskustvom, kao i ostale poplavljene opštine u Srbiji, ne može osloniti na državna vodoprivredna preduzeća. Prvo bi “Srbija vode”, koje sprovode odbranu od poplava na Crnici, trebalo da završe svoj deo posla. Opština će, u okviru svojih nadležnosti, pokušati da sprovede niz drugih potrebnih radova, za koja će biti neophodna stručnost a u odredjenim situacijama i saglasnost državnih preduzeća.


VUČEVIĆ: Oko sankcija Rusiji treba podržati Vučića i ne otežavati mu odluku - OPOZICIJA Na Jednom Mestu\nPotpredsednik Srpske napredne stranke Vučević izjavio je da po pitanju uvođenja sankcija Rusiji treba podržati Aleksandra Vučića i da niko ne treba da mu otežava jer on trpi najveći pritisak, ali da ne treba nikoga ni osuđivati „ako donosi odluku a nož mu je pod grlom“.\nOkarakterisao je kao „fenomen“ to što je Srbija kao mala država, sa svojim predsednikom i svojim narodom jedina uspela da se odupre „zapadnoj histeriji“ protiv Rusa, a da ipak ne ode u samoizolaciju i dodao da će se to „izučavati“.\n„Ako neko nešto i potpiše, a pod grlom mu je nož ili mu je porodica uzeta kao talac, možete li da ga osudjujete? Ovo nisam rekao da bih najavio bilo šta jer ja nemam nikakva saznanja, nije je ovo alibi. Ovo je samo jedno realno sagledavanje okolnosti pod kojima funkcionišemo, a ja mislim da je nož blizu našem grlu već 80 dana“, rekao je Vučević.\nOn je dodao da postoje neki članovi SNS-a koji govore suprotno stavu stranke i predsednika, koji se dodvoravaju stranim ambasadorima, i poručio im da „ne treba da odmažu“.\nČlanak VUČEVIĆ: Oko sankcija Rusiji treba podržati Vučića i ne otežavati mu odluku se pojavljuje prvo na Naša Borba.


Pavić i Tadić najavili moguću saradnju\nPredsjednici DNS-a Marko Pavić i Narodne stranke Ognjen Tadić razgovarali su danas u Banjaluci o mogućnosti utvrđivanja platforme o saradnji dvije stranke.\n"Danas smo praktično otvorili polje za sadašnju, predizbornu i postizbornu saradnju, na dobrobit Republike Srpske", rekao je Pavić novinarima nakon sastanka.\nPavić je dodao da je želja da saradnja ove dvije stranke ne bude samo na jednom već na mnogim pitanjima, podsjetivši da je Narodna stranka parlamentarna na nivou BiH, gdje se otvara prostor za saradnju.\nOn je rekao da DNS nema nikakvih ograničenja da razgovara sa bilo kim, jer se, kako je rekao, samo dijalogom i razgovorom može doći do rješenja.\nPrema njegovim riječima, osnov sa sastanak DNS-a sa Narodnkom strankom je politička orijentacija ove stranke koja je približno stranka centra i gaji neke vrijednosti slične DNS-ovim.\nPavić je naveo da je razlog za ovaj sastanaka i taj što DNS smatra da pojava novih stranaka, naročito u Republici Srpskoj, kada postoje dva prilično definisana i suprostavljena politička bloka, može doprinijeti stvaranju nekih novih ideja i odnosa te približavanju stavova ovih dviju stranaka.\nPrema njegovim riječima, DNS će nastaviti razgovore sa Narodnom strankom u narednom periodu, kada će biti postignuti i konkretni dogovori o pojedinim pitanjima.\nNa pitanje novinara koja je razlika u odnosu DNS-a sa Narodnom strankom i sa Ujedinjenom Srpskom, Pavić je rekao da DNS-u ne odgovara ono što radi predsjednik Ujedinjene Srpske Nenad Stevandić.\n"Stevandić ne može nanijeti štetu DNS-u, već nanosi štetu odnosima DNS-a i SNSD-a", rekao je Pavić.\nPredsjednik Narodne stranke Ognjen Tadić rekao je novinarima da su predstavnici dvije stranke razmijenili politička mišljenja i političke procjene.\n"Zaključili smo da je u Republici Srpskoj previše svađa i da današnja odgovornost podrazumijeva da otvorimo proces u kojem se daje prilika umjerenoj i normalnoj politici, onakvoj kakva je po mjeri građana Srpske, koja građane ne zavađa i ne nameće im bilo kakve autoritete koji bi radi opstanka na vlasti nipodaštavali interese Srpske", naveo je Tadić.\nKomentarišući presudu Haškog tribunala kojom je bivši komandant Glavnog štaba Vojske Srpske general Ratko Mladić osuđen na doživotnu kaznu zatvora, Tadić je rekao da će "srpski narod u Srpskoj, zbog perioda od 1991.do 1995. godine, upamtiti generala Mladića kao čovjeka koji je mogao pobjeći u Srbiju i pljačkati svoj narod, a nije to učinio".\n"Srpski narod upamtiće generala Mladića kao komandanta koji je uglavnom uspješno štitio one dijelove teritorije koji su tada predstavljali Republiku Srpsku i gdje je većinski živio srpski narod", zaključio je Tadić.


Objavljeno: 07:19, 28. Jula 2014.\nOna je Tanjugu potvrdila da “Elektroprivreda Srbije” nije podnjela zahtjev za povećanje cijene električne energije.\n“Ako oni budu tražili poskupljenje, mi ćemo prvo analizirati zbog čega traže. Po onome što smo do sada analizirali, ima prostora za poskupljenje, ali ne znamo da li će EPS to tražiti i na koji način će to pravdati”, rekla je Hadžibabićeva.\n“Ta cijena pokriva troškove za amortizaciju, uobičajene remonte i održavanje, ali nema prostora za neke veće poduhvate u elektroprivredi niti za novu gradnju. Ne samo da EPS ne može da obezbjedi gradnju, nego ni bilo ko drugi, jer ko kod da dođe da gradi on će prvo da pita – kolika je cijena i da li on iz te cijene može da povrati investiciju“, zaključila je Ljiljana Hadžibabić.\n“Za privredu nije regulisana jer privreda kupuje cijenu na tržištu i ono što EPS nudi to mora biti tako, kako bi bio konkurentan među ostalim snabdevačima“, istakla je članica Savjeta Agencije za energetiku Srbije.\n“Elektroprivreda Srbije” je demantovala da je podnijela zahtjev za povećanje cijene električne energije.


Zašto je u BiH za pet godina ugašeno 24 novina i magazina? » pressing.ba\nZašto je u BiH za pet godina ugašeno 24 novina i magazina?\n04.08.2018 u 08:39\n"Stanje u sektoru štampe je veoma loše, a postoji mnoštvo razloga za to počevši od velikih političkih pritisaka na slobodno izvještavanje, tužbi od strane političara i javnih dužnosnika i višestrukih novčanih sudskih presuda protiv medija i novinara, pa sve do visoke stope PDV-a", navodi su u odgovoru. Ljiljana Zurovac, izvršna direktorica Savjeta za štampu i onlajn medije u BiH, smatra da su štampani mediji u BiH u lošem stanju prvenstveno zbog ekonomskih pritisaka. "Ono što je veliki problem su ekonomski pritisci koji se manifestuju kroz sudske tužbe po osnovu klevete protiv štampanih medija i nekoliko štampanih medija je ugašeno upravo zbog takve vrste pritisaka i izricanja tih novčanih penala po osnovu presuda koje su često vrlo sumnjivo utvrđene", kazala je Zurovac za "Nezavisne".\n"'Slobodna Bosna' je zatvorena dobrim dijelom upravo zbog takve vrste pritisaka. S druge strane, materijalna situacija u štampi je loša i zbog visoke stope PDV-a, koji bi trebalo da bude, kao i u mnogim drugim zemljama - niži od regularnog PDV-a, kada je štampa u pitanju", naglasila je Zurovac.\nNavela je da su visoke i takse za uvoz papira, boje, kao i repromaterijala za štampanje. Za loše stanje u štampanim medijima, pojašnjava ona, mnogi na prvo mjesto kao krivca stavljaju onlajn medije, ali, prema njenim procjenama, onlajn mediji ipak nisu glavni krivac nezavidnog položaja štampanih.\n"Taj procvat onlajn medija, koliko god oni bili neprofesionalni i nepouzdani u odnosu na štampu, jeste uticao da mnogi ljudi više ne kupuju novinska izdanja, nego čitaju besplatne vijesti s interneta bez obzira kakvog su one sadržaja i kvaliteta, ali ipak to nije glavni razlog loše situacije u štampi", ističe Ljiljana Zurovac.\nOna naglašava da će štampa ipak još dugo držati primat. Navela je da su se, iako su u svijetu postojale spekulacije o zatvaranju velikih štampanih medija, oni ipak pomalo vratili.\n"Štampa će preživjeti, samo je pitanje u kojoj formi i u kojem obimu", smatra ona.\n"Neki od razloga su globalnog karaktera i ogledaju se u tome da se sve veći broj ljudi okreće internetu i televiziji", ističe Vukelić i dodaje da mnogi ljudi smatraju da bi informacije trebalo da budu besplatne. Naglasio je da se štampa još drži što se tiče interesovanja, ali da opada kupovna moć stanovništva, a samim tim i tiraž u novinama.\n"Ono što sigurno utiče na pad prodaje dnevne štampe je dostupnost dnevnih listova na mjestima gdje se ljudi najviše okupljaju, a to su frizerski saloni, restorani i kafići, gdje ljudi za cijenu jednih dnevnih novina mogu da popiju kafu i pročitaju troje dnevnih novina. To sigurno za 10 do 20 odsto smanjuje prodaju novina", naglašava Vukelić za "Nezavisne".


RTS: Magla otezava saobracaj - SJENICA.com forum\nSJENICA.com forum » Grad Sjenica » Aktuelna desavanja i vijesti iz Sjenice » RTS: Magla otezava saobracaj\nRTS: Magla otezava saobracaj\nSaobraćaj u Srbiji od jutros je mestimično otežan zbog magle, posebno na području Sjenice, Crnog Vrha i Kopaonika, saopštio je Auto-moto savez.\nPosebnu smetnju u saobraćaju predstavljaju odroni, kojih ima u Grdeličkoj, Sićevačkoj i u Ovčarsko-kablarskoj klisuri, dolinom Drine i Ibra, na području Majdanpeka, i na Đerdapskoj magistrali, prenosi Tanjug.\nPutnička vozila na graničnim prelazima zadržavaju se do 30 minuta. U toku su radovi na autoputu E-75, u smeru ka Nišu, na deonici Mali Požarevac-Ralja, u desnoj kolovoznoj traci, kao i na naplatnoj stanici Stara Pazova.\nNa auto-putu E-75 saobraćaj je kod Grdelice preusmeren na paralelni put, kao i na deonici Vladičin Han-Vranje.\nI dalje je zbog radova sužen put Beograd-Smederevo, deonica Grocka-Brestovik, te vozila prolaze naizmenično.\nmagla, otezava, rts, saobracaj


Brisel od SAD traži ukidanje viza za sve članice | Autonomija\nBrisel od SAD traži ukidanje viza za sve članice\nPrema novim propisima EU, Brisel može čak da zatraži ponovno uvođenje viza za određene kategorije građana SAD ukoliko Vašington ne izađe u susret ovom zahtevu\nEvropska unija je zatražila od Sjedinjenih Američkih Država da ukinu vize za građane Poljske, Rumunije, Bugarske, Kipra i Hrvatske. Prema novim propisima EU, Brisel može čak da zatraži ponovno uvođenje viza za određene kategorije građana SAD ukoliko Vašington ne izađe u susret ovom zahtevu. Međutim, tri četvrtine zemalja članica najavilo je da će prilikom ovakvih odluka voditi računa o mogućim posledicama za spoljnopolitičke odnose. Diplomate zemalja koje i dalje imaju vize sa SAD su briselskom EurAktivu rekle da će se ovaj problem ipak rešavati u bilateralnim razgovorima.\nZa većinu članica EU obaveza viza za SAD je ukinuta, ali građanima pet članica vize i dalje trebaju. Slična situacija je i sa Kanadom, koja i dalje traži vize za građane Bugarske i Rumunija, dok Australija u teoriji primenjuje jedinstveni sistem za obradu zahteva za vize na sve zemlje EU, ali se najmanje odobrava Bugarima i Rumunima.\nU EU je 20. decembra stupio na snagu propis kojim se od zemalja članica zahteva da zajedno rade na pitanjima viza, posebno u slučajevima kada strane zemlje „građane EU podrvrgavaju neujednačenom tretmanu“.\nTim propisima Komisiji je dato zeleno svetlo da privremeno suspenduje bezvizne režime stranim zemljama ukoliko ne ukinu zahteve u pogledu viza. Propis je donet na inicijativu Evropskog parlamenta, koji je 2012. godine sastavio listu zemalja koje i dalje traže izdavanje viza za članice EU. Poslanici Evropskog parlamenta su osnov za takav propis našli u Lisabonskom sporazumu koji je stupio na snagu 2009. godine, tumzčeći da on traži jednak tretman za sve zemlje članice u viznoj politici i da pruža osnov za traženje recipročnosti u pogledu viza sa SAD.\nEvropska komisija je upozorila da bi EU mogla da uvede i vize za američke diplomate ukoliko se problem ne reši u roku od šest meseci.\nTo, međutim, nije verovatno budući da se veliki broj članica EU još kada je propis donošen u decembru ogradio od poteza koji bi mogli da ugroze međunarodne odnose EU ili pojedinačnih članica, a pogotovo odnose sa strateškim partnerima.\nUkupno 21 zemlja je najavila da će prilikom rešavanja tih problema „uzeti u obzir i moguće negativne političke posledice koje bi mogle uslediti od predloga ili odluka za spoljne odnose EU i zemalja članica“.\n„To se posebno odnosi na odnose sa strateškim partnerima“, navodi se u saopštenju koje su potpisali Belgija, Nemačka, Estonija, Grčka, Španija, Francuska, Italija, Kipar, Letonija, Litvanija, Luksemburg, Mađarska, Malta, Holandija, Austrija, Portugalija, SLovenija, Slovačka, Finska, Švedska, ali i Poljska, čijim građanima treba viza za SAD.\nDiplomate iz zemalja čiji građani i dalje traže vize za odlazak u SAD rekli u EurAktivu da će njihove zemlje Evropsku komisiju obavestiti o takvoj situacji do isteka roka 9. februara. Oni su, međutim, najavili i da će nastaviti bilateralne sporazume paralelno sa procedurom EU, čime pokazuju da ne očekuju mnogo od zajedničke akcije EU.\nPrema dostupnim informacijama, Vašington je od četiri članice EU čijim građanima su potrebne vize zatražio da potpišu bilateralne sporazume kao preduslov za bezvizni režim.\nJedan od traženih sporazuma je o razmeni informacija o terorizmu, kojim se traži uspostavljanje jedinstvene liste za nadzor, utvrđivanje i praćenje poznatih terorista ili onih za koje se sumnja da su teroristi, kao i njihovih pomagača.\nDrugi traženi sporazum je o prevenciji i borbi protiv ozbiljnog kriminala, kojim se od potpisnica traži razmena biometrijskih i drugih podataka o pojedincima radi otkrivanja, prevencije i istrage ozbiljnih kriminalnih delatnosti i terorizma. Razmena se obavlja na zahtev. SAD je već ovakav sporazum sklopila sa velikim delom članica EU.\nIzgleda, međutim, da Evropska komisija ne bi volela da pojedinačne zemlej članice sklapaju ovakve sporazume sa SAD bez potpisivanja krovnog sporazuma o zaštiti podataka izmeđuSAD i EU, što bi trebalo da obezbedi da građani EU zadržavaju svoja prava kada se njihovi podaci obrađuju u SAD.


PRIJEDLOZI ZAKONA O USTAVNOM SUDU BIH I IZMJENAMA KRIVIČNOG ZAKONA BIH: Ustavnopravna komisija Doma naroda Parlamenta BiH ponovo je dala negativno mišljenje na prijedloge zakona\nUstavnopravna komisija Doma naroda Parlamenta BiH ponovo je dala negativno mišljenje na prijedloge zakona o Ustavnom sudu BiH i izmjenama Krivičnog zakona BiH, koje su u parlamentarnu proceduru uputile stranke iz RS.\nKomisija je sa četiri glasa za i dva protiv ocijenila da postoji ustavni osnov za oba zakonska prijedloga, ali je većinom glasova utvrdila da oni nisu usaglašeni sa pravnim sistemom BiH.\nPrijedlogom zakona o Ustavnom sudu predviđeno je da strane sudije budu zamijenjene domaćim i da odluke ne mogu biti donesene preglasavanjem sudija iz jednog naroda. Izmjene Krivičnog zakona predviđaju ukidanje krivične odgovornosti za nepoštivanje odluka Ustavnog suda. Ova zakonska rješenja dostavljena su u Parlament BiH nakon što je Ustavni sud glasovima bošnjačkih i stranih sudija donio odluku da obilježavanje Dana RS 9. januara nije u skladu sa Ustavom BiH.\nNović naglašava da očigledno ne postoji politička volja da bude donesen zakon o Ustavnom sudu BiH, da bi konačno bilo regulisano pitanje stranih sudija.\n- Ovdje nije samo riječ o odluci Ustavnog suda BiH o 9. januaru, nego o tome da nijedna institucija u BiH ne treba da u svom sastavu ima bilo koga iz inostranstva. Sve dok budemo mislili da neko iz inostranstva treba da nam donese u korpi rješenja, BiH neće imati hrabrosti da krene naprijed - rekao je Nović i podvukao da i za jedan i za drugi zakonski prijedlog postoje ustavni osnov i principi.\nPodsjećajući da ni Predstavnički dom Parlamenta BiH nije podržao ove zakonske prijedloge, član Ustavnopravne komisije Bariša Čolak je rekao da je nakon toga očekivao da će ih predlagač povući iz procedure u Domu naroda.\n- Oba prijedloga zakona imaju ustavni osnov. BiH konačno treba da donese zakon o Ustavnom sudu - rekao je Čolak uz ocjenu da dio Prijedloga zakona o Ustavnom sudu, koji se tiče pravila rada, treba uskladiti sa Ustavom BiH.\nIako za predsjedavajućeg Komisije Halida Genjca nije sporan ustavni osnov prijedloga zakona, iznio je zamjerke na više predloženih odredaba, posebno kada je u pitanju propisivanje nadležnosti suda.\n- Nije navedeno da li će Ustavni sud odlučivati o usaglašenosti entitetskih ustava sa Ustavom BiH, što je propisano Ustavom - naveo je Genjac i dodao da Prijedlog zakona o izmjeni Krivičnog zakona nema ni ustavni osnov.\nUstavnom sudu BiH idućih dana biće upućen zahtjev za preispitivanje njegove odluke, kojom je dio Zakona o praznicima Republike Srpske ("Sl. glasnik RS", br. 43/2007 i 5/2016 - odluka US BiH), koji se odnosi na proslavu 9. januara, kao Dana RS, proglašen neustavnim.\nPrijedlog zahtjeva utvrdio je tim Narodne skupštine RS, sastavljen od pravnika, advokata, istoričara i drugih stručnjaka, a stav o njemu daće u petak i članovi parlamentarnog Odbora za ustavna pitanja, nakon čega će zahtjev biti upućen na adresu Ustavnog suda BiH.\nIzvor: Vebsajt Glas Srpske, Željka Domazet, 15.06.2016.


Press Online :: Politika :: AMERIČKA PACKA PRIŠTINI Huper: Odnosi su nam najlošiji u poslednjih 20 godina! Shvatite, TRAMP JE DONEO NOVU STVARNOST\nOd uvođenja 100 odsto uvećanih taksi na robu iz Srbije, odnosi Prištine i SAD su na najnižem nivou u poslednjih 20 godina, ocenio je bivši zvaničnik Stejt departmenta Džejms Huper, koji ističe da, ako Kosovo i dalje bude igralo na kartu kupovine vremena, moglo bi da propusti istorijsku šansu za postizanje sporazuma sa Beogradom, što SAD od njih traži.\nHuper kaže da dijalog Beograda i Prištine treba gledati sa perspektivom izgradnje odnosa, a ne kao na neku transakciju. Jednostrano proglašenu kosovsku nezavisnost Huper vidi kao "uspešnu priču", ali istovrmeno ističe činjenicu da će Priština morati da pređe još dug put.\n- Dijalog Beograda i Prištine je trenutno zaglavljen zbog situacije sa nametnutim taksama, ali mislim da SAD i američka vlada, shvataju da je ovo istorijska šansa za Kosovo i Srbiju da postignu sporazum - kazao je on.\nPrimećuje, međutim, da politički predstavnici Prištine to, kako kaže, nisu dobro shvatili.\n- To su pregovori o sveobuhvatnom sporazumu kojim će Kosovo i Srbija uspostaviti odnos koji nikada ranije nije postojao. Veoma je važno da građani Kosova shvate da je 2016., izborom Donalda Trampa za predsednika, u Sjedinjenim Državama stvorena nova stvarnost - naveo je Huper u intervjuu za "Glas Amerike".\nTramp nije spreman da bude štit\nIstiče da Tramp nije toliko posvećen odbrani Kosova i nije spreman da predstavlja štit za Kosovo kao što je to bila Demokratska stranka, ili drugi republikanci.\n- Ta situacija je za Kosovo opasnija, jer opasno je imati neprijateljskog suseda na severnoj granici u vreme kada nemate isti štit, sigurnosni kišobran od Amerike. Dakle, ovo je sjajna prilika, čak i izuzetno potrebna za pregovaranje o kraju neprijateljstva, ili barem značajnom smanjenju neprijateljstva, jer je takva situacija - ukazao je Huper.\nOn misli da ljudi na Kosovu i mnogi kreatori politike pogrešno razumeju o kakvim pregovorima je ovde reč jer, kako kaže, oni na te pregovore gledaju kao na transakciju: što lošije za Srbiju, to bolje za Kosovo. Sa tog stanovišta, ističe, oni vide i pitanje granice.\n- Ali uspostavljanje odnosa je nešto drugo. Na primer, u pregovaranju kao transakciji, teritorija je sama sebi svrha, dok u odnosima teritorija je sredstvo za postizanje cilja. Sama teritorija nije bezbednost, ona može da obezbedi bezbednosne alate i u ovom slučaju to je sredstvo legitimnosti, priznavanja kroz članstvo u Ujedinjenim nacijama. Dakle, Kosovo mora nesumnjivo da razmisli o koristima koje će imati od sporazuma - naveo je Huper.\nNe veruje, kaže, da kosovski premijer Ramuš Haradinaj razume dijalog sa Beogradom na način na koji on to objašnjava, odnosno na način da sa Beogradom treba uspostaviti odnose, a ne na način da je "važno da ja dobijem sve što mogu samo za sebe".\nZa Kosovo je, precizira, korist i to što Beograd misli da je moguće postići sporazum i da ga je moguće sprovesti u šta, kako kaže, i sam veruje.\nBeograd i Priština da shvate šta je drugoj strani potrebno\nNa konstataciju da akcija Srbije nije bila reakcija na ono što je Kosovo uradilo, već da je to deo njene politike prema Kosovu, Huper ističe da tvrdnja da Priština neće odustati od taksi, dok ih Beograd ne prizna znači da su, kako kaže, "oni postavili preduslov za razgovore".\n- Ali smatram da priznavanje, ne kažem u smislu ambasada, ali priznavanje bi bilo više rezultat koji bi Kosovo prihvatilo kao nezavisnu zemlju, što je rezultat pregovora, a ne preduslov. Ono što kosovski pregovarači treba da urade je da shvate šta je drugoj strani potrebno, baš kao što srpski pregovarači treba da razumeju šta je kosovskoj strani potrebno. Obe strane moraju razumeti minimum koji je jednoj strani potreban da bi prihvatila sporazum, ratifikovala bi ga i zatim primenila. Takvi pregovori, odnosno odnos, nisu laki, to zahteva nivo zrelosti i sofisticiranosti - naveo je Huper.\nGovoreći o odnosima Prištine i SAD, Huper kaže da je iznenađen koliko su ti odnosi oštećeni.\n- Mislim da su odnosi između Kosova i SAD sada na najnižem nivou od NATO intervencije pre 20 godina i ne vidim nikakve znakove da se to menja. Ono što me je iznenadilo je da su Kosovari otvoreni da to tolerišu, da to prihvataju, u vreme kada moraju da se više trude da američki bezbednosni angažman prema Kosovu i dalje ostane jak. Skoro kao da to odbacuju - rekao je on.\nUpitan da i misli da je ova situacija naštetila odnosu sa ovom američkom administracijom ili sa SAD uopšte, Huper kaže da su oštećena struktura odnosa.\n- Ono što čujem u Vašingtonu, Stejt departmentu, i drugde u vladi i Beloj kući, na Kosovare tamo sada gledaju kao na veće nacionaliste, koji prave probleme koji otežavaju Amerikancima da se nose sa njima - haže Huper.\nTrenutak za dogovor\nNa pitanje zašto je baš sada trenutak za dogovor, Huper objašnjava da kada se, kako kaže, prozor zatvoru u Beogradu, dijaloga za dogovor neće biti.\n- U Beogradu su na vlasti progresivne snage i gospodin Vučić razume Kosovo i koliko daleko može ići i šta treba da se uradi, a on želi da Srbija bude deo EU i znam da je to put za postizanje tog cilja. To je razlog. Ako se ova prilika ne iskoristi, ako Kosovo igra na kupovinu vremena... To sam vidio i u drugim zemljama. Palestinci su konstantno odbacivali šanse da pregovaraju o sporazumu s Izraelom i izgubili su svoju šansu - kaže Huper.\nPojašnjava da postoje trenuci koji su presudni, kada je prozor mogućnosti otvoren i kada morate delovati, te ističe da je sada takav trenutak.\nGovoreći o mogućnosti razmene teritorije ili promeni granice, Hupar kaže da će biti teritorijalnog aspekta dogovora, te dodao da će to biti dobro za obe strane. Ne veruje da bi to uticalo na teritoriju u Makedonije, kao što ne veruje ni da će to značiti nestabilnost za tu državu. Ne veruje takođe ni da će Milorad Dodik (RS), iskoristiti takav sporazum kao izgovor da otcepi Reubliku Srpsku od BiH i učini je nezavisnom.\n- Zato smatram da bi sporazum sa teritorijom kao elementom, kao fundamentalnim faktorom, stabilizovao novi odnos između Kosova i Srbije - zaključio je Huper.


Promocija izgradnje dijela koridora "Pet ce" u septembru u Londonu - INFORMACIJA JE KAPITAL - Capital.ba\nPromocija izgradnje dijela koridora “Pet ce” u septembru u Londonu\n06. jul. 2012. 14:45 Objavljeno u OSTALO\nZVORNIK, Promocija izgradnje dijela koridora “Pet ce” kroz Republiku Srpsku u dužini od 46 kilometara očekuje se u septembru u sjedištu Evropske banke za obnovu i razvoj /EBRD/ u Londonu, rekao je ministar saobraćaja i veza Nedeljko Čubrilović.\nPrilikom posjete Zvorniku, Čubrilović je istakao da su formirani uslovi pod kojima može da ide tender za ovaj projekat i da je EBRD dala logističku podršku za dionicu autoputa Doboj – Vukosavlje.\nOn je podsjetio da se već dugo priprema poziv za javno-privatno partnerstvo, s obzirom na potpisivanje ugovora o korišćenju kreditne linije od EBRD-a za izgradnju dionice autoputa Prnjavor – Doboj.\nNaglašavajući da je to dobro rješenje, Čubrilović je rekao da se prvi put dešava da u Srpskoj javno preduzeće dobije kreditnu liniju, kao što je dobilo Javno preduzeće “Autoputevi RS” za izgradnju dionice autoputa Banjaluka – Doboj.\nPrema njegovim riječima, prvi put se ide u odnos javno-privatnog partnerstva, gdje postoji podrška i saglasnost finansijera EBRD i Evropske investicione banke /EIB/.\nVlada RS juče je dala saglasnost na projekat realizacije javno-privatnog partnerstva za izgradnju dionice autoputa Doboj – Vukosavlje, a koji čini dio koridora „Pet ce“ koji prolazi kroz Srpsku. Srna\nKljučne riječi: ebrd, koridor pet ce, london, nedeljko cubrilovic, promocija, top\nČubrilović: Delegacija Vlade RS u četvrtak sa predstavnicima EBRD-a\nU toku pregovori o izgradnji dijela Koridora “Pet ce” kroz Srpsku\nPredstavljeno javno-privatno partnerstvo za dio koridora “Pet ce”


PROPAST RUSIJE Šta će se dogoditi ako se Putin ne izbori sa ekonomskim problemima?\nNafta pokreće ekonomski ciklus Rusije\nGodina je loše počela za Rusiju, nakon što je ukrajinska kriza dostigla vrhunac, izazvavši bekstvo kapitala i teške ekonomske sankcije.\nSada je pad cena nafte (za 45 odsto od juna) postao glavni uzrok ruskih problema. “Budući da nafta i gas čine 67 odsto ruskog izvoza i 50 odsto prihoda u saveznom budžetu, cene nafte pokreću ekonomski ciklus države”, kaže Džejkob Nejl iz finansijske korporacije “Morgan Stenli”.\nRusija je donedavno gubila oko 40 milijardi dolara godišnje zbog sankcija i čak 100 milijardi dolara zbog cena nafte, saopštio je ruski ministar finansija Anton Siluanov.\nRuska valuta gubi na vrednosti\nRuska rublja je takođe izgubila vrednost, što su kroz povećanje inflacije osetili mnogi ruski potrošači. Bogatiji Rusi su našli načine da zaobiđu kombinaciju pada vrednosti valute i rasta inflacije, koja će, prema procenama ruske centralne banke, do kraja godine dostići 10 odsto.\nDok je ukupna prodaja vozila u novembru opala za 1,1 odsto u odnosu na isti period prošle godine, potražnja za luksuznim automobilima je naglo porasla, govore podaci Evropske poslovne asocijacije (EBA).\nProdaja automobila marke “porše” i “leksus” porasla je za 55, odnosno 63 odsto, jer ruska elita investiranje u vozila vidi kao način da sačuva svoje bogatstvo.\nOčekuje se da će sankcije ostati na snazi, a možda biti i pooštrene ukoliko se ne reši politička situacija u Ukrajini.\nPoslednjih dana, međutim, cena nafte iznosi oko 60 dolara, a pad na 50 dolara doveo bi do još većeg pada vrednosti rublje.\nPrema takvom scenariju, inflacija bi porasla za šest do osam procentnih poena, procenjuje “Morgan Stenli”.\nProšle nedelje Ruska centralna banka povećala je kamatne stope za još jedan procentni poen - na 10,5 odsto - u nastojanju da ograniči odliv kapitala. Ipak, stiče se utisak da nema arsenal instrumenata kojim bi mogla da se izbori sa rastom inflacije i privrednim padom.\nPredsednik Putin je već obećao da će preduzeti “oštre” mere protiv dilera devizama, koje smatra odgovornim za pad vrednosti rublje. Istovremeno, on je najavio oprost poreza na repatrijaciju kapitala i zamrzavanje korporativne poreske stope u naredne četiri godine. Analitičari, međutim, ne očekuju da će ove mere imati posebnog efekta.\nZa neke je kontrola kapitala neizbežan sledeći korak u nastojanju da se zaustavi odliv, koji će, prema očekivanju Ruske centralne banke, ove godine dostići 128 milijardi dolara, a sledeće godine 120 milijardi dolara.\nLars Kristensen iz Danske banke kaže: “Čini se da je Centralna banka u ovom trenutku protiv ovakve kontrole, ali neki savetnici iz Kremlja poznati su kao zagovornici ovakvih drakonskih mera.”\nKada se jednom uvedu, takve kontrole biće teško ukinuti - Island, primera radi, još nije ukinuo kontrole koje su uvedene tokom finansijske krize. Ukoliko Putin bude primoran na ovakav korak, biće to poslednji mogući izlaz.\nŠpanija PRIPREMA MERE protiv "korona cunamija" u privredi


KUD "Jandrija Tomić - Ćić" opet nadmašio sebe - NMR Info\nKreirano maj 2, 2019\nSada već tradicionalno u Krajišniku se u čast Vaskrsa održava istoimeni koncert kulturno umetničkog društva Jandrija Tomić Ćić, pa je nedelja opet bila rezervisana za bravure folkloraša iz ovog mesta i okolnih mesta.\nNajveći hrišćanski praznik je imao svoj vrhunac baš na kraju te vaskršnje nedelje a da bude veselo do kraja, potrudile su se devojke i momci iz KUD-a Jandrija Tomić Ćić koji su svoju uigranost, talenat i upornost demonstrirali na domaćem terenu u sali doma kulture u Krajišniku.\nMiljenici sela i možda najveći i najbolji predstavnici kulture sa naših prostora su ponovo briljirali na sceni. Uspeli su da okupe veliki broj ljudi i da pred njima izvedu razne igre poput leskovačkih, banatskih, romskih…\nPod palicom dvojca Vejinović/Rodić izvedene su igre koje su koordinisano njihovi puleni izveli u stilu pravih profesionalaca…Bezmalo pedesetak članova KUD-a opet je ostavilo neizbrisiv trag u svojoj a i u kulturnoj istoriji.\nAplauzi nisu izostajali, a sam kraj koncerta je bio rezervisan za zajedničko kolo publike i izvođača.\nČuvari vremena i tradicije su još jednom opravdali epitet najboljih i svojim savršenstvom zakazali novo druženje uskoro.\nFoto: Duško Radivoj\nfolklorJandrija Tomić ĆićkoncertKrajisnikKUD\nHoror na Tamišu


Novi zahtjev za centralizaciju BiH – Zvornik Danas\nNaslovna/VIJESTI/Politika/Novi zahtjev za centralizaciju BiH\nNovi zahtjev za centralizaciju BiH\nRedakcija Send an email 26. septembra 2014\nVAŠINGTON – Američki kongresmen Kristofer Smit uputio je u Predstavnički dom Kongresa rezoluciju kojom se traži ustavna reforma BiH i upotreba svih moći datih predstavnicima međunarodne zajednice u BiH.\nZvaničnici u RS ocijenili su da se radi o pritisku čiji je cilj nastavak centralizacije BiH, koji posebno jača kako se dodatno poboljšavaju odnosi Srpske sa Ruskom Federacijom i poslije sastanka predsjednika RS Milorada Dodika i premijera Željke Cvijanovića sa ruskim predsjednikom Vladimirom Putinom, piše današnji Glas Srpske.\nU rezoluciji se naglašava da je Dejtonski sporazum prevaziđen, ali ne i uloga visokog predstavnika, a provučena je i ideja da je protivljenje centralizaciji, odnosno jačanju institucija na nivou BiH uzrok stagnacije zemlje.\n– Međunarodna zajednica zadržava značajne moći i ovlaštenja dobijene Dejtonskim sporazumom, ali je zadnjih godina odbijala da ih adekvatno koristi u adresiranju pitanja pogoršanja političke atmosfere i stagnacije zemlje. Podržava se održavanje robusnog međunarodnog prisustva u BiH, puno zadržavanje i neophodna upotreba svih moći i ovlašćenja datih međunarodnoj zajednici, uključujući Kancelariju visokog predstavnika (OHR), da bi se u potpunosti ostvarili ciljevi i uslovi postavljeni od strane Savjeta za primjenu mira (PIC) – istaknuto je rezoluciji.\namerika bih centralizacija dejtonski sporazum kongresmen lobiranje sad\nSnimala muža jer je sumnjala da je vara: Otkriveno da joj je napastvovao kćerku\nPolicija u potrazi za nestalim muškarcem\nSutra svečana sjednica Skupštine opštine Bratunac\nDodijeljeni Oskari, pogledajte spisak svih dobitnika\n26. aprila 2021\nStartovala „Drinska regata“


Stefani klub fotelja 04 cena, cene Srbija, prodaja Beograd Novi Sad Niš\nStefani klub fotelja 04 cene\n, Klub fotelja 04, sa drvenim nogama, konstrukcija od punog drveta obložena sunđerom, tapacirano,, Dim. (u cm):, Visina, &širina, Dubina, 68, 70, 70, Tapaciranje:, Veliki izbor kvalitetnih materijala i dezena, Za ekskluzivne italijanske &štofove na cenu se dodaje 10, 20, 30 ili 45% zavisno od cene materijala,, Isporuka:, 40 dana,, Napomena:, Isporuka za užu teritoriju Beograda je besplatna i vr&ši... specifikacija\n, Klub fotelja 04, sa drvenim nogama, konstrukcija od punog drveta obložena sunđerom, tapacirano,, Dim. (u cm):,, Visina, &širina, Dubina,, 68, 70, 70, Tapaciranje:, Veliki izbor kvalitetnih materijala i dezena, Za ekskluzivne italijanske &štofove na cenu se dodaje 10, 20, 30 ili 45% zavisno od cene materijala,, Isporuka:, 40 dana,, Napomena:, Isporuka za užu teritoriju Beograda je besplatna i vr&ši se samo do ulaza u kuću ili zgradu,\nEPonuda nije internet prodavnica već Vam omogućava da brzo i lako nađete Stefani klub fotelja 04 po najjeftinijoj ceni. Naš cilj je da kupci budu što bolje informisani o ponudi Stefani klub fotelja 04 na tržištu Srbije. Vrlo lako nalazite željeni proizvod za kategoriju Fotelje cene, ne morate da lutate od sajta do sajta za Stefani Fotelje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stefani klub fotelja 04 sa PRODAVCEM. EPonuda ne može da garantuje potpunu tačnost specifikacije i slika za Stefani klub fotelja 04. Pre kupovine, podatke za Stefani klub fotelja 04 proverite na sajtu PROIZVOĐAČA.


Šarović s predsjednikom Eksim banke i guvernerom pokrajine Zhejiang\nŠarović se sastao s predsjednikom Eksim banke i guvernerom pokrajine Zhejiang\nSARAJEVO - Zamjenik predsjedavajućeg Savjeta ministara Bosne i Hercegovine i ministar spoljne trgovine i ekonomskih odnosa Mirko Šarović jučer je posjetio kinesku pokrajinu Đecjang (Zhejiang), gdje je učestvovao na prvom Sajmu za investiranje i trgovinu Kine i16 zemalja centralne i istočne Evrope u Ningbou\nSARAJEVO - Zamjenik predsjedavajućeg Savjeta ministara Bosne i Hercegovine i ministar spoljne trgovine i ekonomskih odnosa Mirko Šarović jučer je posjetio kinesku pokrajinu Đecjang (Zhejiang), gdje je učestvovao na prvom Sajmu za investiranje i trgovinu Kine i16 zemalja centralne i istočne Evrope u Ningbou, Kina.\nTom prilikom se sastao sa najvišim zvaničnicima te pokrajine koja broji više od 55 miliona ljudi, guvernerom Lićjang i sa zamjenikom ministra trgovine Kine, Džongšan (Zhong Shan) koji ima ulogu ministra za međunarodnu saradnju za trgovinu.\nŠarović je također bio kopredsjedavajući Foruma za investicije i saradnju gdje je održao govor na samom početku foruma.\nNajvažniji susret ministra Šarovića danas je bio s predsjednikom najveće kineske Izvozno-uvozne banke (Eksim banka) Liu Liange gdje su se vodili razgovori o tri najvažnija projekta u BiH Tuzla Blok 7, Hidrolektrana Banovići i autoput Banja Luka - Mlinište, koji bi trebali da se razviju i realizuju kroz Sporazum Kine i 16 zemalja Centralne i Istočne Evrope.\nU razgovorima sa predsjednikom Banke ostvaren je značajan napredak po pitanju modaliteta za davanje garancija za navedene projekte.\nNarednih sedmica se očekuje finalizacija finansijske podrške za projekte Tuzla Blok 7.\nSa ministrom Šarovićem sastanku u Eksim Banci su prisustvovali ambasador BiH u Kini Borislav Marić i ministar saobraćaja i veza Republike Srpske Neđo Trninić.\nMinistar Šarović je u Pekingu razgovarao i sa predsjednicima dvije najveće kineske kompanije u oblasti infrastrukture i energetike, Sino-Hydro i Gezhouba, saopćeno je iz Ministarstvo spoljne trgovine i ekonomskih odnosa BiH.\nSledeća ⇨ Kineski privrednici u Srbiji\nPrethodna ⇦ Značajni prijemi u Kini siguran signal novih poslovnih saradnji


Mubaraku doživotni zatvor : Nadlanu.com\nObjavljeno 2. jun 2012. / 12:01:26\nTužilaštvo je tražilo smrtnu kaznu, na sudjenju koje je trajalo deset meseci i na kojem se 84-godišnjem Mubaraku sudilo za korupciju i ubistvo oko 850 učesnika demonstracija koje su dovele do njegovog zbacivanja s vlasti.\nNa doživotni zatvor osudjen je i Mubarakov ministar unutrašnjih poslova Habib el-Adli.\nU sudnici je nakon izricanja presude nakratko došlo do komešanja i kratkih sukoba. "Ništavno! Ništavno!", povikali su tužioci nakon donošenja presude, kojom su krivice oslobodjena šestorica nekadašnjih šefova Mubarakovih bezbednosnih službi.\nU ZAGRLJAJU SA DELFINOM: Dragan Marinković Maca oduševio…\nIstovremeno su odlukom sudije, kao zastareli odbačeni dokazi optužbe za korupciju protiv Mubaraka i njegove dvojice sinova.\nNa sudjenju koje je počelo avgusta 2011, tužilaštvo je iznelo dokaze da je Mubarak odobrio upotrebu bojeve municije i naredio da se otvori vatra na demonstrante. Tokom procesa je navedeno i da su se Mubarak i članovi njegove porodice enormno obogatili. Imovina porodice Mubaraka se procenjuje na izmedu 40 i 70 milijardi dolara.


(VIDEO) SNS provokatori napali poslanika DS-a na protestu – Gerila\nGerila > Društvo > (VIDEO) SNS provokatori napali poslanika DS-a na protestu\nobjavljeno na May. 10, 2019 u 11:11 am\nSa 16. protesta „1 od 5 miliona“, održanog u večeras u Užicu, poručeno je da bi građani trebalo da budu uporni u borbi protiv režima Aleksandra Vučića, kako bi ga pobedili i Srbiju urdili kao normalno društvo.\nZoran Filipović, voditelj protesta, primetio je da se „svuda u normalnom svetu 9. maj obeležava kao Dan pobede nad fašizmom, ali da Dan pobede u Srbiji kasni jedan dan, zbog obaveza onoga“, misleći na Aleksandra Vučića.\n„Negde je na putu, pa su paradu odložili za petak, 10. maja“, kazao je Filipović i dodao da u Srbiji ništa nije normalno.\nNa protestu, na kome je bilo oko 200 ljudi, prisustvovali su i građani Požege koji protestuju još od februara prošle godine, a okupljenima se obratio Dejan Nikolić, narodni poslanik DS.\nDejan Nikolić: Užice Foto: Nenad Kovačević\nIstakavši da je „nasilje nad ljudima, slobodom, medijima, zakonima, imovinom, kulturom i životnom sredinom postala naša svakodnevica“, Nikolić je naveo da je „sve ono što bi trebalo da nas štiti od nasilja – izloženo nasilju“.\n„Zato je naša borba važna i zato nastavljamo dalje“, poručio je istakao da je 9. maj i Dan Evrope i da se evropske vrednosti ogledaju u poštovanju ustava i zakona, kao i u mogućnosti da mladi, nakon obrazovanja, mogu da planiraju posao i budućnost u svojoj zemlji.\n„Evropa u Srbiji za mene je kada policija garantuje bezbednost svima i štiti sve građane od huligana koji stavljaju svinjsku glavu na haubu“, rekao je Nikolić, aludirajuči na nedavni događaj u Borči.\nOn je rekao da su Srbiji „potrebni fer izbori i javni servis kao naše pravo da znamo sve, a ne samo ono što oni žele da znamo“, a potom poručio da smo posle 20 godina ponovo na ulicama i trgovima.\n„Hajde da se jednom za svagda rešimo ove društvenje anomalije i da izgradimo nešto što se zove normalan život, da neki novi klinci, posle 20 godina, ne bi ponovo izlazili na ulice“, kazao je Nikolić.\nNavodeći da „građani ne pristaju na budućnost Srbije koja je „ponižena, ucenjena i ograđena“, on je rekao da „nema normalne budućnosti u kojoj vlast ucenjuje i preti građanima samo zato što su ustali u odbranu sopstvenog dostojanstva“.\nUčesnici protesta su prošetali centrom grada, a novo okupljanje biće sledećeg četvrtka, takođe u 20 časova ispred užičke skupštine.\n„Šta ti pričaš? Skloni se odatle!“, obratio se Nikoliću, dok je govorio na stepeništu užičke skupštine, i prema njemu krenuo muškarac sede kose koji se probio kroz okupljene građane i stigao do polovine stepeništa. Međutim, drugi muškarac ga je zaustavio i time je sprečen incident. Nakon kraće rasprave s prisutnima, taj čovek se udaljio, a okupljeni su to prepozanli kao provokaciju i negodovali povicima „Uaaaa“ i zvižducima pištaljki i trubica, nakon čega je protest mirno završen.\nVečeras dok je govorio u Užici napadnut je narodni poslanik @demokrate @DejanNikolic. Srećom obezbeđenje je sprečilo dalji incident . pic.twitter.com/Ptkjlow6yW\n— Ivan V. Krstić (@krckoLE) May 9, 2019


Pljačke u Grabcu kod Kline jasan pokazatelj zašto proces povratka stoji u mestu - Radio Goraždevac\nPljačke u Grabcu kod Kline jasan pokazatelj zašto proces povratka stoji u mestu\nObijanje i pljačkanje kuća, kao i upad u kuću starice Ilinke Nešić, koje se dogodilo noćas u selu Grabac kod Kline je jasan pokazatelj zašto ne mogu da se ostvare bolji rezultati u procesu povratka, ocenio je potpredsednik Vlade i ministar za zajednice i povratak u ostavci Dalibor Jevtić.\nJevtić ističe da se ovakvim incidentima šalje jasna poruka da ne postoji spremnost od strane onih koji bi trebali da obezbede uslove za povratak da to i učine na konkretan način i napominje da počinioci ovih nedela i dalje žive i razmišljaju na način da Kosovo jeste i treba da bude mesto gde Srbi ne treba da žive, što je veoma žalosno.\n„ Učestale krađe u Novom Brdu, krađa stoke u Plemetini, serija krađa u Velikoj Hoči, govori nam da postoji jasna namera da se Srbi zastraše, napuste svoja imanja a takođe se šalje i jasna poruka da svi oni koji imaju nameru da se vrate, nisu dobrodošli. Nadležni organi koji treba hitno da reše ove slučajeve, ne čine dovoljno na rešavanju istih, što dodatno komplikuje situaciju i stvara nesigurnost među onima koji su incidentima izloženi“, kazao je ministar.\nJevtić je uputio apel ljudima koji su izloženi ovakvim i sličnim incidentima da ne posustaju u nameri da opstanu na svojim ognjištima i poručio im je da nisu sami i da će ministarstvo uvek biti tu da im pomogne, a nadležnim institucijama još jednom uputio molbu da se ozbiljnije pozabave zaštitom Srba, pogotovu u povratničkim mestima.\n„ Kosovsko društvo ne može ići napred, sve dok svi narodi koji na Kosovu žive ne budu imali potpunu sigurnost i bezbednost a sve dotle dok se ne zada ozbiljan udarac onima koji incidente čine imaćemo prepreke na putu ka stvaranju bolje budućnosti“, zaključio je Dalibor Jevtić.


https://forum.uzice.net Odštampaj stranicu - Sporazum o saradnji NS i Lige za Užice\nUŽICE => Lokalna samouprava => Temu započeo: Pedja 12.10.2006. 11:37:09\nNaslov: Sporazum o saradnji NS i Lige za Užice\nPoruka od: Pedja 12.10.2006. 11:37:09\nSporazum o saradnji NS i Lige za Užice\nSve u interesu Užica i Užičana\nUžice - Predstavnici Nove Srbije i Lige za Užice potpisali su "sporazum o saradnji, izradi i sprovođenju projekata za bolje funkcionisanje i brži razvoj Užica". Oni su objasnili da ovaj stranački savez "može da preraste u predizbornu ili postizbornu koaliciju" i da je "otvoren za druge političke faktore koji su zainteresovani da rade u interesu grada".\nObjašnjavajući razloge za sporazum Dragan Vranić, koordinator Lige za Užice, rekao je da je Liga "u kadrovima Nove Srbije prepoznala mogućnost realizacije važnih projekata u gradu".\n- Prvi put dobili smo pomoćnika ministra za kapitalne investicije za zapadnu Srbiju iz NS (Zoran Adžić, prim. autora), čije je sedište u Užicu, što je uticalo na to da se pokrenu mnogi veliki projekti koji su godinama čekali, ali i niz novih, rekao je Vranić i istakao da ranija "komunikacija Užica s Vladom Srbije nije bila najsrećnija", smatrajući da će ovaj stranački savez biti "veliki zamajac u razvoju grada".\nMiloš Tasić, predsednik OO NS, podsetio je da su realizovane mnoge investicije u Užicu, da su u planu nove, prvenstveno u putnoj mreži na seoskom području, a potom dodao da je u završnoj fazi sanacija 12 kuća pogođenih klizištima, a da će "ovih dana u Sevojnu početi gradnja zgrade sa 17 stanova za vlasnike uništenih kuća koji su se opredelili za tu opciju". On je rekao da je u planu i rešavanje problema upravljanja čvrstim otpadom i osnivanje slobodne carinske zone u Braneškom Polju na oko 250.000 hektara i formiranje industrijskog parka, te da ova stranka priprema i predlog za "bolju organizaciju opštinske uprave i opštinskih javnih preduzeća".\nTasić je rekao da će pobrojane investicije biti finansirane "sredstvima svih građana, bez obzira na to da li su one "s republičkog, ili opštinskog nivoa", a Vranić je dodao da su "ljudi iz Nove Srbije uspeli da naš novac vrate u Užice", što, kako je rekao, "do sada nije bio slučaj".\n- Niko se ne pita zbog čega novac koji se odvaja od poreza Užičana nije investiran u primarni gasovod, nego je Užice bilo jedan od retkih gradova u Srbiji koji je sam finansirao tu investiciju, i na to smo imali kamatu od 4 miliona dolara. To je naš novac, novac svih građana Srbije, samo što u ovom trenutku imamo grupaciju ljudi koja želi i ima način da taj novac vrati Užicu", poručio je Vranić.\nUpitan da saopšti kako će funkcionisati savez između NS, koja nema odbornike u SO Užice i Lige, koja je parlamentarna stranka, Tasić je odgovorio da "gradu treba da pomognu svi, bez obzira na to da li su u SO".\n- Sami znate na koji se način to radi. Malo upornošću, a malo projektima, a kada Vladu dovedemo pred svršen čin s gotovim projektima, onda nema nazad, moraju da ih odobre, objasnio je Tasić mehanizme za dobijanje finansijske podrške od Vlade Srbije.\nInače, potpisivanjem ovog sporazuma praktično je formalizovan višemesečni savez dveju stranaka. One su veoma dobro sarađivale, posebno uoči kampanje za opoziv bivšeg predsednika užičke opštine Miroslava Martića (DS) koji je inicirala Liga za Užice, a što je rezultiralo vanrednim izborom novog predsednika Tihomira Petkovića (DSS). Petković je bio kandidat Vlade Srbije i loklane koalicije DSS, NS i G17 Plus koga je u drugom krugu izbora podržala Liga za Užice i SPS. Do tada vladajuću većinu u Užicu činili su DS, DSS, SPO, GSS, SDP i G17 Plus, ali su DSS i G17 Plus istupile iz tog bloka i s NS formirale novu koaliciju, koja je kandidovala Petkovića. Međutim, tri meseca od izbora novi predsednik nije uspeo da formira skupštinsku većinu, a već dva puta su zbog nedostatka kvoruma sednice lokalnog parlamenta otkazivane. Pored odbornika SPS i SRS, zasedanja su bojkotovali i odbornici stranaka koje podržavaju predsednika opštine (DSS, G17 Plus i Lige za Užice) nezadovoljni amandmanima na predlog opštinskog budžeta iz drugog stranačkog bloka koji čine DS, SPO, GSS, SDP, LDP i PSS. Zbog toga je užički parlament u potpunom rascepu i blokadi, a pošto je 26. septembra istekao zakonski rok do kojeg je skupština morala da se sastane, stekli su se uslovi da Vlada Srbije uvede privremene mere.\nOdustali od opštinskog menadžera\n- Imali smo usmeni dogovor da opštinski menadžer bude iz NS, ali zbog blokade skupštine i problema u funkcionisanju lokalne samouporave odustali smo od toga, saopštio je Tasić i dodao da ovaj gest ukazuje da Novoj Srbiji , kako je rekao, "nije stalo do vlasti", dok je Vranić demantovao glasine da bi zamenik opštinskog menadžera trebalo da bude iz Lige za Užice.\n- Ispunjeni su zakonski uslovi za uvođenje privremenih mera u Užicu i mislim da će Vlada Srbije i ministar za državnu upravu i lokalnu samoupravu reagovati po zakonu", rekao je Vranić, a Tasić je dodao da NS "nema odbornike u SO Užice, pa time nema ni pravo da komentariše pitanje uvođenja privremenih mera u gradu".


Početna » Dveri » Page 27\nI naprednjaci predlažu anketni odbor o finansiranju Dveri\nPoslanička grupa Dveri predala je Skupstini Srbije zahtev za osnivanjem skupštinskog Anketnog odbora koji bi utvrdio činjenice i odgovornost u vezi sa stanjem u kojem se nalazi 39 000 porodica koje su uzele kredite indeksirane u švajcarskim francima i koji bi ustanovio kako su „građani došli u dužničko ropstvo“.\nDveri pozvale građane na protest zbog poskupljenja goriva\nPoslanici Dveri pozvali su danas svoje članove, simpatizere i građane širom Srbije da se u petak, 8. juna pridruže protestu zbog poskupljenja goriva i da tačno u 17 sati zaustave svoje automobile i blokiraju saobraćaj na sat vremena.\nRadikali najavljuju skup uprkos zabrani MUP-a\nMilan Damjanović, poslanik Srpske radikalne stranke najavio je da će ta stranka, i pored zabrane Ministarstva unutrašnjih poslova, sutra održati protest zbog održavanja skupa „Mirdita, dobar dan“ u Beogradu. Rešenje MUP-a o zabrani okupljanja , kako je naveo, radikali smatraju ništavnim, jer je reč o „političkoj odluci koja je suprotna zakonima Srbije.\nPiše: M. R. M. 29. 5. 2018.\nObradović: Ako se favorizuju oni sa kupljenim diplomama, Mali je odličan kandidat\n„Iako sam član opozicije smatram da je predlog za budućeg ministra finansija na mestu, jer je on upravo simbol ove vlasti. To je još jedna potvrda da SNS za šest godina nije iznedrio ni jednog dobrog kandidata, pa kadrove koji nemaju nikakve veze sa SNS moraju da pozajmljuju sa strane.“\nPiše: M.R.M 28. 5. 2018.\nObradović: Promovišemo život i porodicu\nPod sloganom „Srbija prijatelj porodice“, građani i pripadnici pokreta Dveri obelezili su danas Nedelju porodice, a tom prilikom lider Dveri je istakao da je Nedelja porodice „naša nedelja ponosa“.\nGrupa oko Dveri: Podržavamo Crkvu oko Kosova\nSveti Arhijerejski Sabor SPC je u poruci potvrdio višedecenijski stav da je očuvanje KiM u sastavu Srbije najvažniji nacionalni zadatak za sve nas danas, kaže se u saopštenju koje potpisuju Boško Obradović, Dragan Todorović, Dragana Trifković i Milan Stamatović.\nDveri: Vučić izbegava odgovor\nDveri u Nišu su čvrsto protiv prenosa svojine niškog aerodroma sa Grada na Republiku i odbornik Dveri Tomislav Petrović će tako i glasati u Skupštini grada po ovom pitanju, saopštila je danas ta stranka.\nDveri: Osuđujemo agresiju\nSrpski pokret Dveri osuđuje noćašnju agresiju na suverenu sirijsku državu i smatramo je samo još jednom u nizu neuspelih, očajničkih poteza Zapada da povrati unipolarnu kontrolu nad svetom, navode u saopštenju Dveri.\nDveri su lako dostupne i komunikativne\nPoštovano uredništvo dnevnog lista „Danas“,\nPiše: Jugoslav Kiprijanović 5. 4. 2018.\nSmenjen Nogo sa čela beogradskog odbora\nSrđan Nogo više nije predsednik beogradskog odbora Dveri, saznaje Danas iz dobro obaveštenih izbora.\nPiše: M. R. Milenković 4. 4. 2018.\nDveri izabrale novo rukovodstvo


Fabrika za baterije električnih automobila uskoro u Njemačkoj\nKineski proizvođač baterija za električne automobile CATL traži pogodnu lokaciju za izgradnju fabrike u Evropi. Pri tome im je vrlo važno da fabrika bude u blizini proiđvođača ovakve vrste automobila.\nCATL (Comtemporary Amperex Technology Co. Limited) je najveći svjetski proizvođač baterijskih ćelija, a nalazi se uj mjestu Ningde, na istoku Kine. Obzirom da njemački proizvođači automobila sve više ulaze u proizvodnju električnih automobila, i imaju veliku potrebu za akumulatorima električne energije, kineski proizvođač ispituje mogućnosti izgradnje jedne ovakve fabrike u Njemačkoj. Samo VW će do 2025. godine imati potrebu za kapacitetom od 150 Gwh (Gigawattsati).\nOdluka će pasti narednih dana, a kao zainteresovani javljaju se još i Poljska i Mađarska. Obzirom na već postojeće kapacitete za proizvodnju elekrtične energije iz regenarativnih izvora, velika je vjerovatnoća da će se fabrika, ipak, praviti u Njemačkoj.\nEnergetski zahtjevi kod proizvodnje baterijskih ćelija su veoma značajni. U istočnoj Evropi, električna energija se proizvodi pretežno od uglja, nafte ili gasa. Nasuprot tome, u Njemačkoj obnovljiva energija u ukupnoj proizvodnji električne energije već ima udio blizu jedne trećine, a računa se da će do 2030. godine porasti na 50 posto.\nGlavna fabrika CATL u kineskom Ningdeu očekuje da će već 2019. godine postići kapacitet od 50 Gwh. Izlazak na berzu bi im trebao omogućiti investicije za izgradnju daljih kapaciteta.\nSvoju veličinu CATL u Kini zahvaljuje zaštiti države. Proizvođači automobila, koji svoje elektro automobile žele prodavati u Kini, moraju ugrađivati beterijske ćelije, koje se nalaze na državnoj „bijaloj listi“, a tu listu vodi CATL.\nNjemački proizvođači elektro automobila, s druge strane, već su odustali od vlastite proizvodnje ovih ćelija, i izgradnje vlastitih fabrike te vrste.\nNove tehnologije u svijetu već grabe krupnim koracima.


Predstavljeni rezultati prvog akcelerator pilot programa u Srpskoj | Republička agencija za razvoj malih i srednjih preduzeća\nPredstavnici Republičke agencije za razvoj malih i srednjih preduzeća učestvovali su na sedmom sastanku radne grupe partnera u projektu ACCELERATOR i četvrtom sastanku upravnog odbora projekta koji je održan od 01. do 03. oktobra 2018. godine u Liberecu, Češka Republika. Domaćin sastanka bio je DEX inovacioni centar iz Libereca.\nTokom sastanka predstavnici Agencije predstavili su rezultate prvog akcelerator pilot programa, kao i aktivnosti koje su započete u okviru drugog akcelerator pilot programa u Republici Srpskoj.\nTakođe, predstavljene su radne verzije dokumenata koje je Agencija pripremila u okviru radnog paketa 5, a za koji je odgovoran partner u okviru projekta.\nPredstavljeni dokumenti odnose se na uspostavljanje transnacionalne inovacione mreže, saradnju sa finansijskim institucijama, te zajedničku metodologiju koja se odnosi na organizaciju foruma sa lokalnim stejkholderima u svim zemljama učesnicama projekta.


OD REALNOG DO NAJLUĐEG: Šta sve može da se desi odlučujućeg vikenda – Balkan-Handball.com\nHome / Evropa / OD REALNOG DO NAJLUĐEG: Šta sve može da se desi odlučujućeg vikenda\nOD REALNOG DO NAJLUĐEG: Šta sve može da se desi odlučujućeg vikenda\nKombinacija u vezi četiri najbolje trećeplasirane selekcije, pred poslednje kolo kvalifikacija za EP 2020, ima „milion“. Ono što je realno pred poslednji vikend u kome još Srbija, Crna Gora i Bosna i Hercegovina žele plasman na prvo kontinentalno takmičenje sa 24 reprezentacije, jeste da sve tri selekcije imaju šansu da dođu i do drugih mesta u svojim grupama.\nSrbiji će to poći za rukom pobedom od šest golova (poraz 29:24) nad Švajcarskom, Crna Gora može i minimalno da savlada Ukrajinu, dok Bosna i Hercegovina i pobedom u Češkoj, ne bi bila sigurna na drugom mestu, tačnije, vrlo verovatno bi završila kao treća na deobi sa Češkom i Belorusijom na deobi sa osam bodova (Češka +6, Belorusija +4, BiH – 10 gol razlika). Bosancima je potrebna pobeda od osam i više golova kako bi overili drugo mesto ili bilo kaka trijumf uz kiks Belorusa sa Fincima.\nŠto se tiče trećeg mesta pred poslednje kolo, ishoda ima mnogo. Izvesno je da će dva boda imati trećeplasirane ekipe u grupi gde su Izrael i Poljska, zatim Bosna i Hercegovina, odnosno, Ukrajina i Crna Gora (ko god da završi kao treći).\nAko govorimo o „realnom scenariju“, onda bi porazom u Poljskoj, a očekivanom pobedom Nemaca nad Kosovarima, Izrael završio kao treći sa dva boda.\nTurska bi porazom na Islandu overila nulu u duelima sa Makedoncima i Islanđanima, uz očekivan poraz Grka u Strumici. U suprotnom, Grci bi došli u neverovatnu situaciju da budu treći sa 5 bodova što se nikada do sada nije desilo.\nBosna i Hercegovina i porazom u Češkoj ostaje kao treća sa dva boda, a pobedom bi mogla da završi kao treća i sa četiri.\nHolandija ima šansu da pobedom nad Letoncima (koji su se već plasirali) dođe do dva boda (trenutna gol razlika -12).\nRumuni i Litvanci mogu do trećeg mesta u grupi u slučaju da naprave iznenađenja u Francuskoj ili Portugalu, što je malo verovatno.\nItalijani su u svojoj grupi treći bez bodova, a do dva bi mogli samo pobedom u gostima u Mađarskoj.\nI u osmoj grupi situacija je jasna. Trećeplasirani, Ukrajina ilI Crna Gora, imaće dva boda. Crnogorci bi remijem kao trećeplasirani imali i tri, što je gotovo sigurna ulaznica za EURO 2020.\nSrbija 3 ili Švajcarska 2 (trenutna gol razlika -3)\nUkrajina 2 (-4)\nBiH 2 (trenutno -10)\nHolandija 2 (-12)\nIzrael 2 (gol razlika -30)\nAko govorimo o teoriji, onda bi po njoj moglo da se desi i sledeće. Kosovari bi pobedom u Nemačkoj, a pobedom Izraela u Poljskoj, završili kao trećeplasirani sa sva četiri boda. „Orlovi“ bi bilo kojom pobedom došli do tri boda kao trećeplasirani, ukoliko ne savladaju Švajcarce sa šest golova. Grci bi u „ludom scenariju“ pobedom u Strumici i očekivanom trijumfom Islanda nad Turskom došli do pet bodova kao trećeplasirani.\nBiH bi pobedom u Češkoj manjom od osam razlike završila kao treća (u slučaju pobede Belorusa nad Fincima kod kuće) sa četiri boda.\nHolanđani (sa Letoncima kod kuće), a sa druge strane, Rumuni ili Litvanci, odnosno, Italijani, mogu da dobace najviše do dva uz senzacije koje bi napravili u gostima.\nKonačno, remi Crne Gore i Ukrajine, zakucao bi Crnogorce na treće mesto sa tri osvojena boda u duelima sa Dancima i Ukrajincima.\nKada bi se sve ovo izdešavalo o poslednjem putniku na EURO 2020 odlučila bi gol-razlika između Srbije i Crne Gore. Srbija je na -9 i to bi bilo pobošljano u slučaju pobede, dok su Crnogorci na -15 posle teškog poraza u Danskoj (37:26) i to se ne bi menjalo posle remija.\nOvo praktično znači da je Srbiji bilo koja pobeda nad Švajcarskom dovoljna za plasman na EP 2020.\n← Prethodni članak EUROFARM I METALURG HOĆE „WILD-CARD“: Ukupno 35 klubova žele u EHF LŠ 2019/2020\nNaredni članak → DAN „D“ za EP 2020 – raspored


Dačić: Srbija iz kredibilnih izvora dobila informacije o mogućem ugrožavanju bezbednosti predsednika - Politika - Dnevni list Danas\nPočetna » Vesti » Politika » Dačić: Srbija iz kredibilnih izvora dobila informacije o mogućem ugrožavanju bezbednosti predsednika\nfoto (BETAPHOTO/MILAN OBRADOVIĆ/DS)\nSrbija je iz kredibilnih izvora dobila informacije o mogućem ugrožavanju bezbednosti predsednika Srbije Aleksandra Vučića, izjavio je večeras predsednik Skupštine Srbije Ivica Dačić i ocenio da bi, ako to nije tačno, Evropska policija (Evropol) dosad demantovala saopštenje ministra unutrašnjih poslova Aleksandra Vulina.\nSigurno ne bi dali tu informaciju da ona nije kredibilna, rekao je Dačić u emisiji Hit tvit TV Pink.\nOn je naveo da je i Evropol tu informaciju dobio od službe jedne države članice EU, što je, po njegovoj oceni, takođe „kredibilan izvor“.\n„Ministar (Vulin) to sigurno ne bi saopštio da to nije tačno“, rekao je Dačić, naglasivši da bi „Evropol to dosad demantovao“ da te informacije nisu tačne.\nDačić je naveo kako je, koliko on zna, to prvi put otkad Srbija sarađuje sa Evropskom policijom da je iz Evropola stigla zvanična informacija takve prirode.\nOn je pozvao da se u javnosti prestane sa neumesnim komentarima tih informacija.\nPredsednik Srbije o saznanjima koja je izneo ministar policije da je na njega planiran atentat\nAleksadnar VučićAleksandar VulinatentatIvica Dačićpredsednik srbijeBeograd


Podrška zapadnom Balkanu u borbi protiv terorizma - Top Portal\nNaslovnica Vijesti BiH Podrška zapadnom Balkanu u borbi protiv terorizma\nEvropska unija želi da mjere suzbijanja terorizma uklopi u pretpristupne pregovore za zemlje zapadnog Balkana, saopšteno je iz Evropske komisije.\nNaime, kako su objasnili, EU je pokrenula projekat vrijedan 1,55 miliona evra s ciljem prevencije radikalizacije u regionu zapadnog Balkana.\n“Komisija će podržati region u prevenciji svih oblika radikalizacije u okviru pretpristupnog procesa i implementacije Zajedničkog akcionog plana za suzbijanje terorizma na zapadnom Balkanu”, naglasili su oni.\nKako je za “Nezavisne novine” rečeno u Evropskoj komisiji, EU i zapadni Balkan će raditi na pet ciljeva u ovoj oblasti… Prvi se odnosi na usvajanje zakona i jačanje institucija koje treba da se bore protiv terorizma i nasilnog ekstremizma. Drugi cilj se odnosi na mjere prevencije nasilnog ekstremizma i terorizma kroz integraciju, rad u zatvorima i jačanje socijalnih komponenti.\nTreći cilj bi trebalo da pospješi razmjenu podataka agencija u regionu i u EU, dok se u četvrtom cilju govori o sprečavanju pranja novca i razbijanju mreža za finansiranje terorističkih grupa.\nPeti cilj se, kako nam je rečeno, primarno bavi direktnom zaštitom građana i infrastrukture.\nOve smjernice i ciljevi su, kako nam je objašnjeno, usvojeni na evropskim samitima u junu 2017. i junu 2018, a onda i usaglašeni sa zemljama zapadnog Balkana u maju 2018. kroz Sofijsku deklaraciju i Strategiju za zapadni Balkan Evropske komisije iz februara 2018. godine.\nIzvori “Nezavisnih” su nam rekli da ove mjere indirektno imaju veze s povlačenjem SAD iz Avganistana, kako bi se preventivno djelovalo na moguće pojačano djelovanje terorista u regionu.\nU najnovijem planu, kako je saopšteno na stranici Evropske komisije, želi se ojačati Mreža za povećanje svijesti o radikalizaciji, kako bi se veći broj aktivnosti sproveo u zemljama zapadnog Balkana.\n“Izazovi poput brige o povratku terorističkih boraca sa stranih ratišta i članova njihovih porodica biće rješavani kroz treninge, radionice i studijske posjete koje će se organizovati i u regionu i u zemljama članicama. Cilj je da se poboljša kapacitet zapadnog Balkana da se u skladu s evropskom politikom spriječi pojava radikalizma”, kažu oni.\nPeriod implementacije će iznositi 30 mjeseci, a finansiraće se iz druge komponente Instrumenata pretpristupne pomoći. Nezavisne novine\nPrethodni članakPožar u Ortiješu pored benzinske pumpe\nNaredni članakTežak žrijeb za Đokovića u Tokiju


Italija će ponovo razmatrati odluku o Kosovu? | Skandalozno\n– Naš predlog je da Italija još jednom razmotri ideju o priznanju, jer po tadašnjem zakonu, to je trebalo da bude odluka parlamenta. Dakle, skupština je trebalo da odluči da li oni priznaju Kosovo kao državu, međutim, to je uradio Savet ministara. Nedostaje ta legalna strana što mi želimo da iskoristimo – rekao je Kušalo.\n– Kada bi peticija došla u parlament sigurno bi se ta osetjlivost prema Kosovu opet povratila i možda bi mogli da kažemo neku reč o tome šta se tamo dešava, u kakvoj situaciji žive Srbi na toj teritoriji, a možda i pomognemo našoj državi da dobije ”još snage” u borbi za Kosmet – rekao je Kušalo koji u Italiji živi od 1995. godine.\nPodsećaju da se priznanje Kosova desilo 20. februara 2008. godine putem pisma koje je Prištini uputio bivši ministar spoljnih poslova Masimo D”Alema, bez bilo kakve prethodne parlamentarne debate i uključivanja u to političkih snaga, bilo većine, bilo opozicije.\nBudite prvi sa komentarom na članku "PREOKRET: Italija će ponovo razmatrati odluku o priznanju nezavisnosti Kosova?"


Tanjug 25. januara 2022. 15:38\nLONDON – Velika Britanija neće oklevati da pooštri sankcije Moskvi, a ukoliko Rusija izvrši invaziju na Ukrajinu nastojaće da doprinese raspoređivanju NATO snaga, izjavio je danas premijer Boris DŽonson.\n„Apsolutno je važno da zapadne zemlje budu ujedinjene sada, jer će naše jedinstvo biti mnogo efikasnije u odvraćanju od bilo kakve ruske agresije,“ poručio je britanski premijer poslanicama u Parlamentu.\nNATO saveznici saopštili su juče da su stavili svoju vojsku u stanje pripravnosti, kao i da će poslati dodatne brodove i avione-lovce u svoje baze na istoku Evrope, jačajući snage i odbranu, što je Rusija ocenila kao zapadnu „histeriju“.\n„Mi u Ujedinjenom Kraljevstvu nećemo oklevati da pooštrimo naše nacionalne sankcije Rusiji kao odgovor na sve što predsednik Vladimir Putin može da uradi“, rekao je DŽonson.\nTakođe je rekao da ukoliko je Putinov cilj bio da održi snage NATO dalje od ruskih granica, onda bi „invazija na Ukrajinu bila kontraproduktivna“.\n„Ne možemo da se igramo sa vizijom celovite i slobodne Evrope koja se pojavila u tim neverovatnim godinama od 1989. do 1991. godine“, poručio je DŽonson, misleći na pad Berlinskog zida i kraj komunističke vladavine u istočnoj Evropi.


Tivat nastavlja da unapređuje održivu mobilnost - CdM\nTivat nastavlja da unapređuje održivu mobilnost\nNaš cilj je da se Tivat i dalje razvija kao grad u kome su prioriteti uravnotežen ekonomski razvoj, uređenje prostora i zaštita životne sredine. U tom smislu Opština Tivat poslednjih desetak godina intenzivnije radi na polju održive mobilnosti kroz uvođenje raznih modela koji pokazuju rezultate, rekao je predsjednik opštine Siniša Kusovac na otvaranju 6. Skupštine CIVINET i okruglog stola o održivoj mobilnost koja se u Tivtu održava u saradnji sa mrežom za održivu mobilnost u gradovima CIVINET Slovenija-Hrvatska-Jugoistočna Evropa.\nPodsjećajući Tivat ima svega nešto više od 14 000 stanovnika, dodao je da je to opština koja je uspjela da pionirski započne i u velikom dijelu realizuje značajne projekte na unapređenju energetske efikasnosti.\n“Samo u 2018. godini odobreno je više od 55.000 eura beskamatnih kredita koji iskorišteni za zamjenu vanjske bravarije i obnavljanje termoizolacione fasade. Zatim saradnja sa UNDP na projektu “Niskokarbonski turizam“ čime smo uspijeli da već implementiramo nekoliko uspješnih ideja među kojima instalacija unutrašnje LED rasvjete, sistem za zalivanje u Velikom gradskom parku, ekosertifikacija nekoliko tivatskih hotela i uređenje planinarskih staza”, kazao je Kusovac.\nKako je dodao, posebnu su pažnju posvetili promovisanju upotrebe alternativnih prevoznih sredstava, privremenih obustava saobraćaja u cilju vraćanja saobraćajnica pješacima i biciklistima i kontinuiranu edukaciju djece i omladine.\n“Takođe uspiješni smo i na polju EU fondova, iz kojih smo uspijeli da rekonstruišemo značajan dio javne rasvjete i izgradimo solarne kolektore na krovu Sportske dvorane. Imamo nekoliko spremnih projekata sa kojima se nadamo da ćemo biti dovoljno konkuretni upravo prema EU fondovima”, dodao je Kusovac.\nPrema riječima, Srđana Škunca, koordinatora mreže CIVINET-a, u cilju cilju što boljeg funkcionisanja mreže predloženo je uvođenje članarine koja bi, ukoliko se takva odluka na kraju i usvoji na nivou mreže, na godišnjem nivou za Crnu Goru iznosila oko 200- 220 eura.\nSkupština je prihvatila izvještaj o radu mreže za prošlu i plan aktivnosti za ovu godinu.\nU političkoj izjavi, Politički odbor konstatovao je potrebu nastavka edukacije članova predstavničkih i izvršnih tijela jedinica lokalne samouprave, naročito u oblasti planiranja i organizacije održive urbane mobilnosti, kao i razvoj zajedničkih projekata.\nNa okruglom stolu o održivoj mobilnosti predstavljeni su i projekti elektromobilnosti u Crnoj Gori i drugi, a ispred zgrade opštine povodoma Dana energetske efikasnosti, kao i prethodnih godina, organizovana je podjela LED sijalica i promotivnog materijala građanima.\nTagsSiniša Kusovac Tivat


Zrenjaninski osnovci u poseti kompaniji Vega IT u Novom Sadu - Zrenjaninski IKT klaster\nKrajem decembra, grupa đaka osmog razreda osnovne škole “Petar Petrović Njegoš” iz Zrenjanina, posetila je kompaniju “Vega IT” u Novom Sadu. Ova poseta je imala za cilj da đacima približi rad jedne IT kompanije i pruži dodatne informacije koje bi im mogle biti od značaja prilikom donošenja odluke o daljem školovanju.\nĐaci su tokom posete obišli prostorije kompanije i direktno od zaposlenih čuli nešto više o tome kako izgleda dan jednog programera u kompaniji Vega IT, na kojim projektima radi i sa kojim izazovima se susreće. Takođe, zaposleni su se potrudili da gostima približe kompanijsku kulturu, kao i značaj obrazovanja i konstantnog učenja.\nJedna od poruka tokom posete bila je da se trud i rad uvek isplate, te su predstavnici kompanije iskoristili priliku da pozovu đake da se priključe njihovoj kampanji “Počni već danas”. Kroz ovu kampanju kompanija Vega IT želi da pruži podršku mladim ljudima koji teže da postanu deo IT industrije i dodeli 9 četvorogodišnjih stipendija i školarina za srednje škole i fakultete.\nPoseta je završena uz neformalno druženje đaka sa zaposlenima, kada su gosti iskoristili priliku da postave dodatna pitanja i saznaju još po nešto o IT svetu. Imajući u vidu interesovanje koje su zrenjaninski osnovci pokazali ovom prilikom, verujemo da će i sami ubrzo postati deo istog.\nSvakako, za đake i studente su uvek otvorena i vrata kancelarije kompanije Vega IT u Zrenjaninu.


BElgradeLEC – CLUBBING.RS\nApril 14, 2010 • No Comments •Latest\nUdruženje studenata tehnike Evrope – BEST, lokalna grupa Beograd, ove godine organizuje lokalno inženjersko takmičenje BelgradeLEC 17. i 18. aprila 2010. godine na Tehnološko-metalurškom fakultetu u Beogradu.\nBelgradeLEC, drugi put u Beogradu a prvi put u okviru regionalnog inženjerskog takmičenja BalkanREC, organizuje studentska organizacija BEST Beograd (Udruženje studenata tehnike Evrope – Beograd).\nStudenti se takmiče u timovima od 4 člana u jednoj od kategorija – case study (studija slučaja) i team design (timski dizajn). Pobednici se kvalifikuju za BalkanREC koji će se od 14. do 18. maja održati u Domu kulture Studentski grad.\nBelgradeLEC 17. i 18. aprila\nKao jedno od ukupno trinaest regionalnih takmičenja, BalkanREC će doprineti razmeni znanja i iskustava među studentima u regionu. Na ovaj način studentima će biti pružena prilika da radom na realnim inženjerskim problemima u modernom okruženju i zdravoj konkurenciji iskažu svoju kreativnost, veštine i timski duh.


Uslovi korišćenja i politika privatnosti - LOTOS SPA & WELLNESS\nOva Politika privatnosti služi da vam objasni koje podatke prikupljamo o vama i kako koristimo te podatke. Kao i da vam pružimo sve druge bitne informacije u vezi sa vašim podacima a u vezi pretraživanja i ostavljanja komentara na web stranici lotos-spa.rs. Ova Politika privatnosti dopunjuje Pravila korišćenja na našem portalu i menja je u delu koji se odnosi na zaštitu ličnih podataka, a sve u cilju usklađivanja sa Opštom uredbom o zaštiti podataka o ličnosti (GDPR).\nWeb stranica lotos-spa.rs omogućava korisnicima da ostave komentare na objave sa sadržajem koji sami definišu kao i pod imenom-pseudonimom koji sami određuju. Stoga u vezi ostavljanja komentara, u skladu sa vašim pravom na slobodu istraživanja, vi sami birate koje ćete i da li ćete vaše lične podatke učiniti dostupnim javnosti i da li ćemo mi uopšte imati vaše lične podatke. Pored tih informacija u vezi sa komentarima koje vi učinite javnim na našem portalu, mi prikupljamo i vreme i datum komentara, vasu mail adresu, kao i IP adresu sa koje je komentar postavljen.\nNa web stranici lotos-spa.rs podaci se prikupljaju preko kolačića (cookies), preko formi za ostavljanje komentara i preko Google Analytics koda (Politika privatnosti za Google Analytics).\nKorišćenjem našeg portala automatski prihvatate uslove korišćenja i dozvoljavate da se vaši podaci prikupljaju u skladu sa zakonom i važećim direktivama. Ako ne prihvatite korišćenje kolačića, a nastavite da koristite portal, to će se smatratiti kao Vaš dozvola za korišćenje kolačića. Ukoliko ne želite da lotos-spa.rs prikuplja podatke o Vama, u svakom trenutku isti možete napustiti.\nUkoliko želite da uložite prigovor u vezi sa obradom vaših ličnih podataka ili postaviti pitanja kao i zahteve u vezi sa vašim podacim, možete nam pisati na info@lotos-spa.rs\nLotos-spa.rs zadržava pravo da promeni ili modifikuje ovu Politiku. O važnim promenama i dopunama Beograd uživo može obavestiti korisnike preko e-maila ili objavljivanjem na portalu. Korišćenjem bilo kog sadržaja našeg portala smatra se da ste upoznati sa najnovijim pravilima o uslovima korišćenja kao i politici privatnosti.\nKolačići prve i treće stane omogućavaju veb-sajtovima da prepoznaju da li ste, koristeći isti pretraživač, ranije pristupili našem sajtu i to onda u mnogim slučajevima utiče na prikazani sadržaj.Ako odbijete korišćenje svih kolačića, neće se koristiti ni kolačići prve niti kolačići treće strane. U tom slučaju, razlike između ova dva tipa kolačića neće postojati.\nPo potrebi, možete da promenite postavke kolačića u Vašem internet pretraživaču. Vaš internet pretraživač Vam omogućava da promenite podešavanja kolačića. Takva podešavanja se obično nalaze u meniju Vašeg internet pretraživača pod sledećim stavkama: “opcije”, “alati” ili “preferencije”. Takođe, možete da se pogledate stavku “pomoć” u meniju. Različiti pretraživači mogu da koriste različite mehanizme za onemogućavanje kolačića.Molimo da posetite sledeće linkove kako biste dobili više informacija o tome kako da upravljate podešavanjima kolačića:


ORLIĆI UBEDLJIVO SAVLADANI: Poraženi od Engleske na Evropskom prvenstvu (VIDEO) | Happy BSC portal\nORLIĆI UBEDLJIVO SAVLADANI: Poraženi od Engleske na Evropskom prvenstvu (VIDEO)\nOmladinska reprezentacija Srbije, igrači do 19 godina, poražena je od vršnjaka iz Engleske ubedljivim rezultatom 4:0 (2:0) u 2. kolu Grupe na Evropskom prvenstvu u Slovačkoj.\nMeč koji je odigran u Banjskoj Bistrici gotovo da je bio rešen već posle 45 minuta u kojima su mladići sa Ostrva sa dva gola u režiji Skarleta najavili povoljan scenario za sebe, već tada je bilo jasno u kom smeru ide ovaj duel.\nNIKAD VEĆE CENE, A KARTE IDU KAO OD ŠALE: Prodato 1,2 miliona ulaznica za Mundijal u Kataru\nSrbija je bila u nokdaunu.\nNastavak je, istina, doneo znatno bolju partiju Jovićevog tima, konkretnije i opasnije napade "Orlića" (dva odlična pokušaja Kneževića te odbrane Koksa), ali ne i realizaciju što su Englezi kaznili novim golom (Čukvuemeka), i potvrdili generalno daleko zrelije izdanje danas.\nTotalni debakl Srbiji je naneo Džebison u 91. minutu kada je matirao grogiranu, već dobrano poljuljanu i dekoncentrisanu odbranu našeg tima.\nSrbija je ovim porazom praktično eliminisana sa Evropskog prvenstva, za prolaz dalje našim dečacima je potrebno da se desi pravo malo čudo - ubedljiva pobead nad Austrijom u poslednjem kolu i istovremeno ubedljiv poraz Izraelaca od Engleza.\nPred poslednjih 90 minuta u grupi Engleska ima 6 bodova, Izrael 4, Srbija 1, Austrija 0 bodova.\nUprkos bezizlaznoj situaciji, mladi srpski fudbaleri će imati za šta da se bore protiv Austrijanaca, jer treće mesto donosi plasman u baraž za naredno Svetsko prvenstvo.\nOrlići\tEngleska\tEvropsko prvenstvo\tizgubili\nKONAČNO JE PRELOMIO I REKAO "KRAJ": Čuveni fudbaler Martin Hintereger završava karijeru sa samo 29 godina!


Vlada Republike Srbije >> Vesti >> Aktivnosti Vlade >> Donacija SAD za izgradnju elektrane za daljinsko grejanje\nPomoćnik ministra za rudarstvo i energetiku Vladislav Pavićević istakao je na današnjoj konferenciji za novinare da su kombinovana postrojenja za proizvodnju električne i toplotne energije zasnovana na najnovijoj tehnologiji gasnih turbina, koja daje energetsku efikasnost do 80 odsto.\nElektrana će imati instaliranu snagu od 300 do 600 megavata i moći će da proizvede dovoljno energije za priključenje 250 hiljada domaćinstava na daljinski sistem grejanja.\nPavićević je rekao da će u studiji o izvodljivosti, koja bi trebalo da bude završena do kraja marta 2005. godine, biti analizirana i sposobnost domaće industrije da proizvodi delove opreme za ovakva postrojenja, isto kao što je učinjeno u Hrvatskoj, gde su domaća preduzeća isporučila oko 40 odsto opreme. On je dodao se na taj način otvara mogućnost da se domaća industrija na konkurentan način uključi i u izgradnju ovakvih postrojenja u drugim zemljama.\nNikola Nikolić je podsetio na to da je Ministarstvo pomoglo domaćim toplanama da unaprede svoje poslovanje. On je naveo da je u 2001. godini u Srbiji uspešno poslovalo samo 15 odsto toplana, dok je prošle godine pozitivan bilans imalo gotovo njih 90 odsto.\nOn je rekao da je Ministarstvo pripremilo Predlog zakona o energetici i planove restrukturisanja javnih preduzeća, i najavio da će Nacrt energetske strategije Republike Srbije za narednih 10 godina biti završen do kraja meseca.\nAmbasador Vilijem Montgomeri izneo je podatak da je od 2001. godine USTDA investirala više od 4 miliona dolara kao podršku brojnim razvojnim projektima u Srbiji i Crnoj Gori.


KRENULI NA PUT DUG SEDAM GODINA: Poslati sateliti da istraže Merkur! (VIDEO) • HAPPYTV.RS\nDva satelita napravljena u Evropi i Japanu nalaze se na putu ka Merkuru, planeti najbližoj Suncu, na koju bi trebalo da stignu i počnu da je istražuju 2025. godine. Sateliti su lansirani na raketi "Arian 5" iz Kurua, u Francuskoj Gijani, a ta zajednička misija nosi naziv BepiKolombo, po italijanskom matematicaru i inženjeru Ðuzepeu Kolombu (1920-1984).\nDa bi stigli do Merkura, potrebno je da pređu devet milijardi kilometara, za šta će im biti potrebno sedam godina.\nCilj misije je proučavanje površine, unutrašnjosti i "životne sredine" Merkura, kamenite planete koja je najmanja u Sunčevom sistemu i koja je do sada najmanje istražena.\nOvo je prva misija koju Evropa sprovodi zajedno sa Japanskom svemirskom agencijom, a BepiKolombo putuje posle dve misije NASA koje su poslale slike i podatke s Merkura, prvi put sredinom 1970-ih godina, a potom 2011. i 2015. godine.\nUkoliko uspešno stignu do cilja, postoji nada da će sateliti otkriti neke nerešene misterije koje se tiču Merkura, a počeće sa proučavanjem gravitacionog polja Merkura, što bi naučnicima omogućilo da odrede sastav i strukturu te planete.


Stara Električna centrala - Destination Sarajevo\nTip: Arhitektura, Historija, Ostaci rata, Nacionalno blago\nStara električna centrala na Marijin Dvoru, smještena na raskršću ulica Hiseta i Kotromanića, jedno je od najznačajnijih industrijskih postrojenja izgrađenih tokom austrougarske vlasti u BiH.\nCentralu je projektovao Karlo Paržik, a izgradila ju je njemačka firma Siemens und Halske.\nIz Električne centrale na Marijin Dvoru je 1. maja 1895. godine puštena električna energija kojom je snabdjeven prvi električni tramvaj u Evropi, a tom prilikom je Sarajevo dobilo i javnu električnu rasvjetu.\nTokom oslobođenja Sarajeva u Drugom svjetskom ratu, u noći sa 5. na 6. april 1945. godine, oko centrale su vođene žestoke borbe sarajevskih ilegalaca i fašističkih snaga, koje su željele prilikom povlačenja centralu dignuti u zrak.\nCentrala je spašena, a u tim borbama poginuo je legendarni Vladimir Perić Valter, komandant sarajevskog pokreta otpora, kojem je nakon rata uz centralu podignut i spomenik.\nU posljednjem ratu, centrala je 2. maja 1992. godine granatirana i zapaljena te od tada nije u funkciji, dok je Valterov spomenik, koji se nalazi između centrale i mosta Skenderija, iz rata izašao gotovo neoštećen.\nGraditeljska cjelina Električna centrala na Hisetima, koju čine industrijsko postrojenje, upravna zgrada i spomenik Vladimiru Periću Valteru, proglašena je Nacionalnim spomenikom BiH 2015. godine.\nUdaljenost od aerodroma Sarajevo: 8,3 km\nUdaljenost od autobuske stanice Sarajevo: 1,9 km\nPrevoz taxijem od/do aerodroma: 17min/11KM\nNajbliža stanica javnog gradskog prevoza: Tramvajska stanica Skenderija-180 m


Vejin predstavljen u Našicama: Prilika za maksimalan fokus na rukomet (Video) – Balkan-Handball.com\nHome / Balkan / Hrvatska / Vejin predstavljen u Našicama: Prilika za maksimalan fokus na rukomet (Video)\nNexe je još tokom prethodne sezone potpisao ugovor sa Predragom Vejinom (28), srpskim desnim bekom koji je stigao u Našice iz poljske Visle.\nOn je dvogodišnji ugovor sa predsednikom kluba Josipom Ergovićem potpisao „na daljinu“, iz Plocka, da bi u sredu bio zvanično predstavljen navijačima „Gromova“. Ovaj Apatinac je tokom karijere, pored matičnog kluba, igrao za Metaloplastiku, Ademar Leon, Dankerk, Rahmat Hašron, Železničar i Vislu.\n-Godinama sam igrao protiv Nexea i uvek mi se dopadao ovaj klub. Sada sam blizu kuće, konačno sam u sredini gde mogu govoriti maternjim jezikom. Konačno imam priliku da se maksimalno fokusiram na rukomet – rekao je Vejin između ostalog na predstavljanju u novom klubu.\nPredrag VejinRK Nexe NašiceVideo\n← Prethodni članak Rožerio Moraeš napustio Vesprem\nNaredni članak → Janik Grin potpisao za PSŽ!


31-08-2019 22:54 Srbija Politika\nPotvrda promene politike Vašingtona. Brisel se pokazao nesposobnim, SAD preuzimaju stvari u svoje ruke. Nedugo nakon sastanka sa predsednikom Vučićem, američki državni sekretar Majk Pompeo imenovao je Metjua Palmera kao specijalnog izaslanika SAD za Balkan.\nNije tajna da je pomenuti američki diplomata dobar poznavalac prilika u regionu, a potpredsednik Vlade i ministar spoljnih poslova Ivica Dačić rekao je da je izbor Palmera samo znak da SAD žele da na neki način formalizuju ono što stalno govore, a to je da žele da podstaknu brzo rešenje i da apeluju na sve strane na zapadnom Balkanu da grade mir i stabilnost.\nMeđutim, Dačić kaže da mir i stabilnost ne zavise krucijalno od samog izbora Palmera već je ključno hoće li se pojačati pritisak na Prištinu da ukine takse na srpsku robu. Što se samog Palmera tiče, Dačić kaže da je on oženjen Beograđankom, što ne mora biti prednost, jer će morati da dokazuje da nije pristrasan. Ipak, dobro poznaje situaciju u regionu, ali je, prema Dačićevim rečima, hendikep to što je dugo u Stejt departmentu i ima utvrđen sistem vrednosti i način razmišljanja koji možda stvara određene stereotipe. Kako dodaje, to je potvrda svega što je govorio ranije, a to je da je Amerika promenila stav, ne o nezavisnosti Kosova, nego o tome da to pitanje nije rešeno, već da treba da se rešava.\n- Zašto bi imenovali specijalnog predstavnika da je stvar rešena? - upitao je Dačić.\nNapominje da je sada situacija značajno drugačija i da američka administracija želi da pogura pregovarački proces. Dačić navodi da se format dijaloga neće menjati i da će ostati u Briselu\nAnalitičar Dragomir Anđelković navodi da imenovanje Palmera pokazuje da „SAD imaju povećan interes za zapadni Balkan i ozbiljnu nameru da se uključe u pregovarački proces između Beograda i Prištine“.\n- Da li će to za nas biti povoljno ili ne, videćemo u narednoj fazi. Do sada iskustvo nije bilo dobro za nas, ali sada imamo neke indikacije da Amerika možda donekle menja stav. Stvari svakako nisu gotove što se tiče Kosova, ali kako će se završiti, suviše je rano da se kaže - navodi Anđelković i nastavlja:\n- To što je Palmerova supruga Srpkinja ništa ne znači, jer kod Amerikanaca personalna pitanja nisu od velikog značaja, on će pratiti državnu politiku. Pozitivan uticaj može da ima susret Pompea i Vučića, nakon čega je i Palmer imenovan kao specijalni izaslanik.\nMetju Palmer je američki diplomata koji je početkom devedesetih radio u Ambasadi SAD u Beogradu. Oženjen je Beograđankom i imaju dvoje dece. U više navrata bio je angažovan na pitanjima koja se odnose na ovaj region. Naime, po odlasku iz Beograda, u Stejt departmentu je imao specijalna zaduženja za Srbiju i Crnu Goru, a pratio je i mirovnu konferenciju u Rambujeu. Tokom 2006. i 2007. bio je savetnik predsednika DŽordža Buša po pitanjima nacionalne bezbednosti. Jedno vreme je zatim bio angažovan u jugoistočnoj Aziji, da bi se potom ponovo vratio u Beograd, na mesto savetnika ambasadora SAD u Srbiji.\nKoliki rok su nam Ameri dali za priznanje Kosova, saznajte OVDE.


Održan naučni skup „Most u književnosti, istoriji i kinematografiji“ | 058.ba\nOdržan naučni skup „Most u književnosti, istoriji i kinematografiji“\nANDRIĆGRAD – U Andrićevom institutu u Andrićgradu održan je naučni skup „Most u književnosti, istoriji i kinematografiji“, koji je okupio oko 40 profesora iz Republike Srpske, Srbije, Italije, Španije, Portugalije.\nRukovodilac Odjeljenja za književnost Aleksandra Vraneš rekla je da se Andrićev institut opredjeljuje na interdisciplinaran i multikulturalan pristup „imajući u vidu potrebe nacionalne nauke i nacionalne kulture“.\n„Na ovoj konferenciji imali smo ugledne goste iz inostranstva, koji su bili i plenarni predavači, među njima su ugledni profesori iz Republike Srpske, Srbije, Portulagije“, naglasila je Vraneševa.\nOna je istakla da je tema vrlo široko postavljena, a da predavanja zahvataju različite grane naučnog i umjetničkog rada i motiv mostova kao kulturološkog, socio-antropološkog, istorijskog ili tehnološkog fenomena ili kao književno- teorijskog motiva.\nVraneševa je dodala da će nakon konferencije biti objavljen Zbornik radova koji će pokazati koliko je u žiži interesovanja i Ivo Andrić, čije je djelo u mnogome obilježeno motivom mosta.\nRukovodilac Odjeljenja za orijentalistiku Ljiljana Marković rekla je da kroz prizmu Andrićevog vječnog mosta posmatramo odnose između evropske i istočne književnosti, odnosno književnosti od Turske, do Japana i Azije.\n„Značajno je da razumijemo kvalitet našeg područja i Andrićeve ćuprije zato što je ona simbolički most između dva svijeta, svijeta Istoka i Zapada, a mi kao srpski narod nalazimo se na tom magičnom prostoru koji spaja Istok i Zapad“, naglasila je Markovićeva.\nOrganizatori naučnog skupa su Odjeljenje za književnost, Odjeljenje za orijentalistiju i Odjeljenje za istoriju Andrićevog instituta u Andrićgradu


Osnovni zajednički imenitelji izlagača na Sajmu ekologije su očuvanje životne sredine i vraćanje prirodi. Ta priredba je jedinstvena prilika da na jednom mestu budu predstavljene savremene tehnologije, ekološki standardi i inovativnosti, koje će unaprediti odnos prema zaštiti životne sredine. Priredbu će upotpuniti brojne edukativne radionice i predavanja, a moći će da se dobiju korisne informacije o sadnji, negovanju i održavanju zelenila i cveća.\nBiološki proizvedena hrana\nDorada, prerada, sušenje, smeštaj i upotreba lekovitog, aromatičnog i začinskog bilja\nSkupljanje šumskih plodova\nPomoćna farmaceutska sredstva na bazi biljaka\nKozmetički preparati, aromatična ulja i tinkture na bazi biljaka\nNovi proizvodi, rešenja i projekti za očuvanje planete\nPrijava za ocenjivanje kvaliteta je u okviru Prijave - Ugovora za učešće.\nOcenjivačke komisije vrednovaće kvalitet proizvoda i eksponata, pred i tokom Sajma ekologije.\nIzveštaji i svi rezultati\nPrijava za ocenjivanje kvaliteta na Sajmu lova i ribolova, Sajmu turizma i Sajmu ekologije se nalazi u okviru Prijave - Ugovora za učešće za svaki od sajmova.\nPrijava - Ugovor za ocenjivanje kvaliteta - sveže voće, stono grožđe, sveže povrće (rsd)\nPrijava - Ugovor za ocenjivanje kvaliteta - sveže voće, stono grožđe, sveže povrće (eur)


U Bojniku održana likovna kolonija - JuGmedia\nLikovna kolonija organizovana od strane Ustanove Dom kulture „Bojnik“ , a u sklopu projekta prekogranične saradnje sa bugarskom opštinom Zemen odrzana je 16. i 17. jula na lokacijama u Bojniku i Pridvorici. Po projektu, opština Bojnik je pored platoa ispred sportske hale dobila i koncertnu binu sa pratećom audio opremom i osvetljenjem, čija je vrednost 45.000 evra.\nProjektom je predviđeno da se organizuje i likovna kolonija gde će učestvovati jedanaestoro slikara različitih starosnih kategorija, među kojima i talentovana deca školskog uzrasta.\nUčesnici kolonije bili su slikari iz Paraćina, Jagodine, Niša, Leskovca, Vranja, Brestovca, ali kako kaže Nenad Jovanovic, v.d direktora Doma kulture, posebnu draž koloniji dalo je učesce talentovanih učenika petog razreda Ive Jovic iz Međe i Luke Purenovića iz Donjeg Brijanja kao i učenice osmog razreda Ive Stojanović iz Pridvorice.\nRadovi sa kolonije će biti predstavljeni na izložbi u Bugarskoj, a radovi bugarskih slikara će biti predstavljeni na izložbi u Ustanovi Dom kulture u Bojniku.\nOvo je prva likovna kolonija i uspešno je realizovana sto su slikari iz Paraćina potvrdili recima da će se rado odazvati novom pozivu.


U izjašnjenju Kliničkog centra, međutim, navodi se da nijesu obavezni da isplate ovaj dodatak. Bjeković je zatražio od Fonda za zdravstveno osiguranje i Ministarstva zdravlja da urade analizu primjene važećih propisa koji regulišu oblast zarade zaposlenih u zdravstvenim ustanovama, te naročito instrukcije o obračunu zarada i ostalih ličnih primanja zaposlenih u zdravstvenim ustanovama od 2012. godine, piše Pobjeda.\n“Treba da ujednače način utvrđivanja rezultata rada i stimulacija u ustanovama na koje se ovaj akt odnosi”, naveo je Bjeković u preporuci.\nZamjenik ombudsmana preporučio je Kliničkom centru da u pregovorima sa zaposlenima Klinike za psihijatriju utvrdi kriterijume i mjerila za uvećanje zarade shodno zakonu, Opštem i Granskom kolektivnom ugovoru i instrukciji za obračun zarada.\nZaposleni podgoričke Klinike za psihijatriju požalili su se Bjekoviću da se u njihovom slučaju ne primjenjuje takozvana instrukcija o obračunu zarada i ostalih ličnih primanja u zdravstvenim ustanovama koja je donesena 2012. godine, ističući da su zbog toga prije dvije godine vodili sudske postupke pred podgoričkim Osnovnim sudom, Višim sudom i Vrhovnim sudom Crne Gore, a po osnovu kojih im je isplaćena ta nadoknada sa kamatom za period od 22. marta 2012. do 17. marta 2015. godine.\nKlinički centar, međutim, ni nakon što su dobili sudski spor nije nastavio da im obračunava i isplaćuje stimulaciju.\n“Prinuđeni smo da nastavimo sa vođenjem sudskih postupaka radi zaštite jednakosti”, kazali su oni.\nIz Kliničkog centra su, međutim, izjašnjavajući se o tim optužbama, rekli Bjekoviću kako nijesu obavezni da spornu stimulaciju isplaćuju zaposlenima. Kako kažu, instrukcija ne može imati imperativni karakter, jer nema utemeljenje u zakonskim i podzakonskim propisima kojima se regulišu prava i obaveze zaposlenih.\n“Drugi parnični postupak koji je vođen po istom pravnom osnovu, okončan je presudom Višeg suda u Podgorici od 29. septembra 2017. godine kojom je preinačena prvostepena presuda Osnovnog suda u Podgorici od 28. februara 2017. godine i tužbeni zahtjev tužioca odbačen u cjelosti kao neosnovan uz obrazloženje da instrukcija nema imperativni karakter za KCCG kao tuženog”, naveli su oni.\nKako dodaju, zbog kontradiktornosti sudske prakse obratili su se predsjednici Vrhovnog suda Crne Gore i dobili odgovor u novembru prošle godine da instrukcija ne predstavlja prinudni pravni propis.\nBjeković je, međutim, zaključio u mišljenju da se navodi KCCG o neobaveznosti primjene instrukcije ne dovode u pitanje sa stanovišta formalnog značenja i sudskog tumačenja ove norme, ali da se ne može prenebregnuti činjenica da se obračun i isplata stimulacije vrši srazmjerno ostvarenom rezultatu rada koji se vrednuje shodno kriterijumima sprazumno utvrđenim od poslodavca i sindikata zaposlenih.\nKako je istakao, za razliku od Odjeljenja psihijatrije Opšte bolnice u Nikšiću, poslodavac, odnosno KCCG nije podnio dokaze da je stupio u pregovore, niti da je na bilo koji način stvorio pretpostavke da dokaže da obim i kvalitet rada zaposlenih u Klinici za psihijatriju nije odgovarajući kriterijumima kojima se utvrđuje standard rada iznad prosječnog, odnosno planiranog.\nSmjehotreno, no ne iznenađuje.


Od početka januara u Krajinu stiglo 1.800 novih migranata, lažno se predstavljaju – Cazin.BA\nbella 28 Januara, 2020\nOd početka ove godine na područje Unsko-sanskog kantona stiglo je 1.800 novih migranata. S obzirom da su prihvatni centri popunjeni, oni su većinom smješteni u napuštenim objektima. Utvrđeno je i da je većina “porodica” pogrešno registrovana i da je došlo do zloupotrebe djece.\nKako je rekao premijer USK Mustafa Ružnić, jedan od zaključaka Operativne grupe za koordiniranje aktivnosti i nadzora nad migrantskom krizom na području USK koja je zasjedala u ponedjeljak je da se hitno održi sastanak ove grupe s Ministarstvom sigurnosti kako bi dogovorili konkretne korake kada je u pitanju doček novog migrantskog vala.\nMeđu njima su raniji zahtjevi vlasti USK da se izmjesti Miral i Bira te otvori tranzitni centar.\n“Razmotrili smo informaciju Crvenog križa i Ministarstva zdravstva i socijalne politike kada je u pitanju Vučjak. Sve je završeno i Vučjak je vraćen u prvobitno stanje, urađene su dezinsekcija, dezinfekcija i deratizacija. Ministarstvo zdravstva i socijalne politike utvrdilo je kada je u pitanju spajanje porodica da postoji velika zloupotreba migranata koji se lažno predstavljaju i zloupotrebljavaju djecu. Također, radimo na odvraćanju migranata s područja USK”, rekao je Ružnić.\nMinistar unutrašnjih poslova USK Nermin Kljajić kazao je kako svakodnevno prate stanje s dolaskom novih migranata te da ih je u ovom mjesecu registrovano 1.800.\n“U migracionim centrima imamo oko 3.600 migranata, a imamo veliki broj onih koji borave u napuštenim objektima u Velikoj Kladuši, Bihaću, Bužimu, Cazinu itd. Očekivali smo da će se radovi u Blažuju završiti u ovom mjesecu kako bismo prebacili migrante tamo i dodatno rasteretimo USK, ali radovi još nisu završeni i nemamo povratnih informacija kada će biti gotovi. U zimskom periodu imamo tedenciju pada broja migranata i pad krivičnih djela i narušavanja javnog reda i mira, to se mijenja dolaskom toplijih dana”, rekao je Kljajić.\nMinistar zdravstva i socijalne politike USK Sakib Alibegović kazao je kako su međunarodne organizacije koje smještaju migrante utvrdile da je došlo do ugrožavanja maloljetnika kada je u pitanju lažno predstavljanje s ciljem “spajanja porodica”.\nOperativna grupa ostaje dosljedna u sprovođenju zaključaka Skupštine Unsko-sanskog kantona, a koji podrazumijevaju da u funkciji ostanu kampovi Borići u Bihaću i Sedra u Cazinu, u kojima se smještene ranjive kategorije, dok rješenje za kontrolu i prihvat migranata vide u uspostavljanju tranzicionih kampova, van naseljenih područja.\nBIRA krajina migranti miral nermin kljajić Operativna grupa USK\nHitna intervencija Elektrodistribucije Bihać: Nema struje do 16 sati, evo tačnih lokacija\nUživa u plodovima rada: Žena iz Krajine prima penziju već 61 godinu\nKorona u USK: Četiri smrtna slučaja, preminuli su iz Bihaća, Cazina i Bužima